text:
Meta di e kontròl riba kompetensia
Mayoria pais na mundu tin un sistema di kontròl riba kompetensia ku e meta pa laga e merkado traha mihó. Di otro manera bisá: pa laga e kompetensia trahamas efisiente.
Un mihó funshonamentu di e merkado ta kondusí na un mihó bienestar. Esaki ta sosodé na tres manera:
- Na promé lugá, un bon funshonamentu di merkado ta kondusí na un produkshon mas efektivo. Esaki ta nifiká ku e produktonan, por ta merkansia òf servisio, ta wòrdu produsí mas barata ku ta posibel. Empresarionan ta wòrdu obligá na buska mihó métodonan di produkshon, di manera ku e produkto por wòrdu produsí kontra kostonan mas abou. Si nan no hasi esei, nan lo wòrdu kastigá inmediatamente ora tin sufisiente kompetensia.
- Na di dos lugá, forsa di merkado ta kondusí na e asina yamá efisiensia asigná. Esaki ta enserá ku medionan di produkshon ta wòrdu poné disponibel kaminda nan ta kontribuí mas mihó na e bienestar. Di e manera aki, e produkshon ta satisfasé e demanda mihó.
- Na di tres lugá kompetensia ta sòru pa efisiensia dinámiko (inovashon). Esaki ta enserá ku kontinuamente empresanan ta wòrdu stimulá pa buska produktonan nobo mas inovativo. Sin e estímulonan aki e produktornan aki ta keda produsí produktonan ménos bon i antikuá. Esaki no solamente ta na desbentaha di e konsumidó, sino ku e ta debilitáe forsa kompetitivo di un pais tambe.
Un merkado liber i no distorshanáno ta opvio. Empresanan por sera kabes huntu pa frustra kompetensia, por ehèmpel dor di traha palabrashonnan enkuanto preisnan di benta di nan produktonan, òf dor di repartí e klientenan bou di otro. Empresanan grandi por hasi mal uso di nan posishon dominante pa ekspulsá empresanan chikitu for di merkado. Un konsekuensha di esaki ta ku preisnan lo bira mas haltu, lo tin ménos diferensha den e oferta, servisio lo bira defisiente i e kalidat ta laga di deseá. Es desir: strobamentu di kompetensia ta malu pa ekonomia.
Protekshon di kompetensia
Fair Trade Authority Curaçao tin komo meta pa promové kompetensia liber i no distorshoná . Esaki ta nifiká ku FTAC lo tuma medida, si e kompetensia wòrdu strobá. Por ehèmpel, ora empresanan sera akuerdonan pa repartí e merkado, subi preisnan òf disidí ken ta bai gana un destaho. Nos ta duna informashon na e empresanan, pero tambe lokalisá e kartelnan i parti butna empresanan i personanan konserní, ku den realidat ta entamá violashonnan. Tambe nos ta tuma medida kontra empresanan ku ta hasi mal uso di nan posishon dominante.


c: text/html

text:
Kate Spade a acerca e artista local, Suelyn Dankerlui, pa crea e tasnan pinta na man, cu ta e ultimo den personalisacion, mientras ta celebra e yegada di primavera!
Kate Spade New York a duna bon bini na primavera, cu e celebracion di yegada di e coleccion di e temporada cu Bloom Bloom, un evento extraordinario den e boutique na Renaisssance Mall. Cu e focus riba flor, e invitadonan a disfruta di cocktails y cookies den e tema di e ocasion, como tambe di tur loke a exhibi den e tienda, pa duna inicio na e temporada cu estilo.
Kate Spade New York a asocia cu e artista local, Suelyn Dankerlui, cu a crea e ilustracionnan unico personalisa di e tasnan mas bendi di e marca. Incluyendo e emblematico Sam Bag, cu recientemente a reedita, na honor di 25 aniversario di e marca, como tambe otro pieza di cuero.
Durante e lunanan di maart y april, Bloom Bloom Shop a biaha for di Toronto te Honolulu, unda na cada mercado, un artista local, a personalisa e ilustracionnan pa e clientenan, cu a cumpra nan tas preferi di e marca Kate Spade.

robotstxt: allowed

filter: keep


text:
Minister Maduro: Presupuesto 2022 a wordo aproba, firma, publica y awor ta warda riba CAFT su opinion oficial
Minister Maduro:
Presupuesto 2022 a wordo aproba, firma, publica y awor ta warda riba CAFT su opinion oficial
ORANJESTAD – Pa trece claridad den un declaracion pa prensa Minister di Finansa y Cultura mr. Xiomara Maduro a informa cu Presupuesto 2022 di Pais Aruba a keda aproba dia 5 di april pa Parlamento di Aruba. Despues di su aprobacion, Gobernador di Aruba a firma e presupuesto dia 13 di april y dia 20 di april Presupuesto 2022 di Pais Aruba a keda publica den Landscourant.
E mandatario a splica cu den Presupuesto 2022 a tene debido cuenta cu e consehonan di CAFT y Raad van Advies. Presupuesto di aña 2022 compara cu esun di 2020 tin un rebaho di 536 miyon florin pa locual ta e deficit di nos Pais Aruba. Den cuadro di supervision financiero, Presupuesto 2022 a wordo manda na CAFT pa asina por haya nan opinion oficial riba esaki.


text:
Globalisacion a crash y a bira isolacion pa sobrevivi
*Entrada adelanta di culminacion di e era digital
*Structura despues di gueranan mundial a basha abou
ORANJESTAD(AAN)–Despues di Segundo Guera Mundial, un structura economico, financiero, social, monetario a haci su entrada na mundo.
Economia nobo a haci su entrada na mundo, hunto cu structuranan estatal nobo pa paisnan c a haya nan propio gobierno pero tambe union di paisnan manera Europa cu realmente tabata basa riba economia.
Ora revisa e panorama di momento cu mundo mester a restructura su mes despues di destruccion di gueranan mundial, por mira cuanto pais a stop di existi of a cuminsa existi of a keda pega den desunion di guera.
Un orden economico nobo a introduci su mes pa regula mundo. Monedanan oficial di paisnan a wordo regula. Economia a cuminsa conoce cadenanan di comercio internacional cu a supera por ehempel e West Indische Compagnie di Hulanda cu a conkista Oriente y Occidente.
Pa e conglomeracion por a funciona tabata tin mester di migracion. Hunto cu e cambionan estatal, adaptacion di paisnan na un forma rapido na entrega di derecho humano na tur grupo den comunidad, a surgi cambionan den cultura y mentalidad di paisnan cu a bay pa un situacion universal.
Uno di e unionnan hopi conoci na mundo ta Union Europeo, cu a cuminsa den union industrial di paisnan Europeo cu participacion importante di Hulanda. Union Europeo a bira un forsa cu a enfrenta Merca entre otro, cu su union di estadonan.
Union Europeo a deshaci di frontera y miembronan di e pais por drenta y sali. Union Europeo a yega na un moneda fuerte basa riba pasonan cu e union tabata permiti. Union Europeo a crea Europeo cu a cuminsa atrae mas inmigrante di paisnan asocia cu Europa.
Awe COVID-19 a presenta su mes. E hende, cu cruceronan cu a nace baby pa bira gigante riba awa tabata transporta, awe por keda pega riba lama sin destino. E companianan di avion cu a percura pa globalisacion, ta den situacion di emergencia financiero. Rond mundo hende a keda pega ora mester a cera frontera.
Na Europa tin un problema. No por cera e portanan paden di Europa y ciudadanonan Europeo por sigui drenta y sali na paisnan cu nan propio maneho.
Gran Britania a parce di a bandona e union na tempo pero e discusionnan riba su futuro relacion cu Europa tambe a tranca.
Un mundo cu a conoce transformacion for di final di Gueranan Mundial cu a crea un economia enorme pa reconstrui destruccion, awe ta basha abou.
Planificacion pa futuro a base di e economia, tambe a basha abou.
Tin algo cu awor a haya su oportunidad. Isolacion pa medio di e era digital, cu ta haci posibel pa hende traha na cas. Un era digital cu lo crea podernan nobo pero tambe formanan norma pa e hende cu ya tabata isola su mes.
Pasobra mester resumi cu e isolacion actual, no ta dificil pa e mundo di “app”, Facebook, Twitter, telefon den man y plug den horea cu lo afecta cantidad di trahado den futuro.
Na final di 2019 DIARIO a adverti pa e era digital, cu awor ta dicidi pa e contacto humano y hasta continuacion economico y di comunidad.


text:
Savaneta – Diasabra mainta pa mas o menos 11:30 informacion ta drenta na polis y 911 di un incidente caminda un persona a wordo hinca.
Esaki a sosode dos cas pabou di Ice Berg na Savaneta, cu ta un cede di partido Avp.
Mas despues a sigui haya informacion cu e hinca lo ta cerca di e victima su curason.
Na yegada ambulance tawata saliendo cu e victima y polis tambe tawata na e sitio.
Un poco mas pabou, ariba caminda grandi mes tawata tin un otro patruya para y den dje e mucha di 13 aña cu lo ta esun cu a hinca e homber di 26 aña. E homber lo ta compaña cu su mama.
Na e sitio nos a combersa cu e algun otro mucha y un ruman di e mucha di 13 aña.
Ela conta nos cu e homber cu ta padrastro di e mucha, tur dia lo tawata dal e mucha cu mokete den su cabes, segun e otro muchanan tambe cu a confirma esey.
Awe e mucha di 13 aña lo no a tuma mas y a pasa man pa un sker y a hinke, caminda e sker a keda pega y e victima a ranca y saca e sker. Aki ta caminda sanger a cuminsa basha.
Polisnan cu conoce e mucha di 13 aña bon a detene mes ora y transporte di biaha pa warda di San Nicolas.
Ambulance a sali cu urgencia direccion hospitaal cu e padrastro.


text:
E forma con e submarino ta traha ta pa medio di multiple rayonan di resolucion halto. E obhetivo ta pa identifica cualkier particularidad di e fondo di lama y asina clasifica si e ta adecuado pa instalacion sigur pa lugarnan pa mara boto of otro construccion marino.
Un team combina di pilotonan di Sulmara y XOCEAN USV, topografonan y procesadornan di data a monitorea e proceso durante henter e mision pa asina logra un operacion sigur di e equipo y calidad di e adquisicion di data.
Segun su relato di prensa, Sulmara a bisa cu uso di sistemanan robotico, sin hende, tin hopi beneficio, incluso seguridad, ya cu e operadornan ta keda riba tera y tin eficiencia ya cu e operacion ta tuma lugar 24 ora, siete dia di siman. E USV di XOCEAN ta traha di forma hopi sostenibel, y casi no tin impacto di emision di gas toxico y tur ta den balance, cu ta resulta den un operacion cu ta ‘carbon-neutral.’
CEO di Sulmara Kevin McBarron, na conclusion di e proyecto na Aruba a bisa cu “nos cliente tabatin mester di un solucion pa e sondeo critico aki cu ta mara na tempo, y uno cu mester a tene cuenta cu e lockdown debi na Covid 19 na tur pais den Caribe.”
E tempo cu a pasa cu XOCEAN riba e beneficionan potencial di colaboracion a nifica cu ambos compania por a traha y reacciona lihe y asina cumpli cu e necesidadnan di SeaDrill.
XOCEAN CEO James Ives tambe a bisa cu “nos plataforma di USV a demostra di ta un solucion sigur y di hopi poco emision di gasnan cu ta contribui na cambio di clima. Asina aki por colecta data oceanico den forma sigur pa tur.”
“Nos ta contento di por a traha na Aruba cu Sulmara y SeaDrill riba e proyecto innovativo aki,” Ives a bisa.
Bon Dia Aruba a yama SeaDrill cu a busca servicio di Sulmara y XOCEAN, pa haya mas informacion riba e proyecto. SeaDrill ta un compania petrolero specialisa den exploracion maritimo. E compania ta incorpora na Bermuda y ta maneha desde London. Bon Dia a yama e oficinanan na Bermuda y London, pero no a logra haya un contacto.
Directie Natuur & Millieu tampoco ta na altura kico tabata e instruccion cu SeaDril a ricibi y kico e trabao ta encera. Te na cierre di nos edicion, no a logra drenta den contacto tampoco cu Directie Scheepsvaart pa haya clarificacion di e trabao di SeaDrill. No a duna clarificacion unda a midi, ni pa ki motibo.
FUENTE: Con información de bondia.com


text:
EE mama na estado mester a tene kuenta ku diferente regla:
- E no por wak algu repugnante òf apnormal, si no su yu lo nanse ku un limitashon físiko
- Tabata konsehá e muhé na estado no laga hende saka su potrèt, komo ku sakamentu di potrèt lo por debilitá spiritu di e yu den su barika.
- Tabata konsehá e mama pa kome fruta, manera mango, kashupete, frutanan ku ta limpia sanger pa e yuchi nanse ku kolo limpi i fini. Na otro banda mester a evitá bebe awa di tamarein komo ku esei lo por daña kabei di e yuchi o sea e por nanse ku kabei krinki.
- Si e muhé na estado haña un inmenso gana di kome algu (gana di kos), mester kumpli ku su deseo. Esaki pa e no mester pèrdè e yu òf e yu nanse ku e mancha di lokual e tabata deseá
- Generalmente e muhénan tabata duna lus na kas di famia, ku yudansa di un muhé di edat avansá ku yama frumu ora e partera profeshonal no por yega na ora. Diferente di e muhénan ei tabata masha respetá i konosí komo kurioso o kuradó.
- Despues di parto e mama tabata keda drumi, ku lomba fahá tres dia den kama pa rekobrá forsa. E mester bisti mea diki di katuna i hinka katuna den su orea pa e no kue bientu. E kamber tabata ta keda hermétikamente sera i e frumu tabata kuida tantu yu komo mama. Despues di 9 dia despues di parto tabata sali for di kas promé biaha ora solo tabata basta haltu.
- Durante e promé dianan despues di parto famianan tabata dera poko salu den un huki pariba den e kamber kaminda e mama tabata drumi ku su yuchi. Pa evitá ku zumbi por a drenta kas i hasi e yuchi malu. Mas den pasado, famianan tabata bini huntu pa kompaña e mama e promé nuebe dianan tur anochi pa evitá ku Zè lo por drenta kas. (potret di baki ku salu) E yu ku a kaba di nanse mester a wòrdu protehá pa Èszè, un bestia vampiro ku tabata gusta sanger di beibi. Na Sürnam nan konosé Èszè, komo Azéman òf Azé, di orígen di Afrika. Famianan tabata keda vigilá e beibi pa protehá kontra di Èszè. Despues di ocho dia, e yu ta keda vulnerabel ainda. Èszè ta un para pretu ku ta kita su kueru i bira invisibel e por chupa saka tur sanger for di beibi resien. E úniko manera pa para Ezè I kibra su forsa di spiritu di basha salu riba dje.
- Pa sigurá un bida largu plùs pa e yu no lubidá di unda el a nanse/ bini, nan tabata dera su lombrishi ku e plasenta den kura.
- Den kaso ku e yu nanse ku e flishi over di su kabes, nan ta bisa ku e yu ta: parí na saku òf a nanse na saku.E yu aki ta bin un hende ku hende no por hasi di nada di brua. Ademas e ta bira un hende ku por mira spiritu. Pa e no sigui tras di e spiritu i dualu, komo medida di prekoushon e partera tabata laga tre un warapa di e flishi pa duna e yuchi bebe pa despues ku e nanse, e spiritu no por hasi e yuchi nada. Tambe nan tabata kue e flishi i kose den un saku chikitu di paña huntu ku un leshi di konofló, i mara esei na un hilu pa e mucha keda bisti años na su garganta komo protekshon kontra kualke mal influensia. Tabata yama e saku kontra.
- Tin chèns ku e beibi por haña Oyada ( e wowo maligno). Mester a protehá e beibi ku blous den su kabes, lomba i bou planta di pia. Paso un hende por tin bista skèrpi sin e mes sa riba e yu i por duna e mucha oyada. E yuchi ta bira straño, su kurpa ta slap i blek. E por haña kentura i asta skuma skupi òf baba na boka, lokual ta señal di oyada. Riba konseho di kualke machi ta buska kakabú òf mèst seku di baka ku tabata sende ku algun blachi bèrdè di yerba di mondi ku tabata saka huma ku un holó penetrante. Nan tabata pasa e yuchi algun biaha den e huma pa kita oyada.
Meskos ku mucha ohochi. Esun ku nanse despues di nan tambe. Esaki yama desu. E palabra desu ta bini di e palabra franses au-dessous, ku ta nifiká esun despues. Banda di mira spiritu Desu por kue barika tambe. Esaki ta ora bo hasi un kos ku e no gusta. Nan ta keda wak bo di tal manera ku bo ta haña un doló di barika inmenso. Bo por asta muri. Ta ora e mucha ku a kue bo barika pasa su man riba bo barika e doló ta pasa. Pa bo kita e muchanan aki su poder di kue barika, bo mester pela nan kabei limpi limpi. Si bo tambe ke mira spiritu bo tin ku pasa na man robes di e ohochi òf Desu ora esaki ta mira spiritu.


text:
Nevada
Nevada ta un estado situa den e region west i suitwest di e Estadonan Uni di Merka. Nevada tambe ta un parti di e Estadonan Montañoso. E kapital ta Carson City anto e siudad di mas grandu ta Las Vegas. E estado su bijnaam ta e Estado di Plata (Silver State), dor di e kantidat grandi di deposito di Plata ku a wordu diskubri i ta wordu mina aya. "Estado di Sagebush" (Sagebush State) anto "E estado nasi na Batalla" " (Battle Born State) ta su nombernan alternativo. Na 1864, Nevada a bira e di 36 estado pa drenta e union, anto e frase and the phrase Battle Born riba e bandera di e estado ta mustra e esado su drentamentu na e banda di e union durante e Guera Sivil Merikano.


text:
Rincon tin su mes Cruyff Court awor. Un Cruyff Court ta un pida tereno di bala ku por topa den diferente bario. Ku e aserkamentu di Cruyff Court nos ta duna e hóben oportunidat pa hasi deporte den un ambiente seif i sigur.
Diferente partner a traha huntu e aña tras di lomba pa realisá e proyekto di Cruyff Court Boy Frans na Rincon. Entidat Públiko Boneiru den kolaborashon ku Cruyff Foundation, Ministerio di Salubridat Públiko, Bienestar i Deporte, UEFA Foundation for Children i tambe Nationale Postcode Loterij ta orguyoso pa presentá e proyekto Cruyff Court Boy Frans.
Johan Cruyff Foundation ta sostené i desaroyá aktividat deportivo pa mucha na diferente parti di mundu. E meta prinsipal di Johan Cruyff Foundation ta dirigí riba mucha i hóben vulnerabel. Pa medio di proyektonan di deporte pa mucha ku òf sin limitashon, e Cruyff Court i plenchinan di skol ta duna e muchanan aki un espasio. Un espasio kaminda nan por desaroyá nan mes, sera amistat i tambe kuida i mehorá nan salú físiko i mental. E espasio aki ta ofresé oportunidat pa saka lo mihó for di nan.
Durante e apertura ofisial tur e partidonan envolví den e proyekto a firma un asina yamá “konbenio sosial Cruyff Court”. Sra. Susila Cruijff yu di Johan Cruijff a hiba palabra: “Mi tata tabata deseá pa hóbennan ta den moveshon, pasó deporte por trese asina hopi kuné!”
Tambe Leo Frans ruman di Boy Frans, na kende a dediká e Cruyff Court, a hiba palabra durante e apertura ofisial, mustrando gratitut pa nombrá e vèlt na nòmber di Boy Frans.
Diputado Kroon por último a klousurá e parti ofisial : “E meta no ta únikamente pa hasi deporte so, sino tambe pa tene kuenta ku responsabilidat sosial, integrashon, sa di hunga ku otro i tambe pa tene kuenta ku norma i balor durante wega”. Diputado Kroon a finalisá bisando pa tur hende kuida i protehá e vèlt.
Despues di a desvelá e bòrchi a sigi un tremendo partido di futbòl entre hóbennan di Rincon riba e Cruyff Court nobo.


text:
ORANJESTAD,Aruba
Camara di Comercio y Industria Aruba (KvK) ta duna oido na e sector priva cu a expresa nan preocupacion cu e situacion di crisis a consecuencia di e COVID-19 (Corona Virus). Hopi negoshi a tuma na serio e medidanan di Gobierno y a indica nan preocupacion pa por mantene nan negoshi riba awa. E medidanan aki tambe ta afecta e empleadonan di negoshinan mediano y chikito. E comerciantenan a trece dilanti cu nan ta hopi preocupa cu futuro di nan empleadonan.
KvK ta na altura di tur e desaroyonan aki y tambe di decisionnan cu Gobierno mester tuma. Pa cu e situacion di crisis actual, KvK ta trece dilanti algun sugerencia pa e sobrevivencia di negoshinan y tambe e problema di empleo cu por surgi:
- Empresarionan mester haci tur loke ta posibel pa mantene nan empleadonan riba payroll;
- Gobierno mester apoya empresarionan pa haci esaki;
- Gobierno mester corta nan propio salarionan y duna e placa bek na empresarionan pa paga nan empleadonan di sector priva cu e placa aki;
- Servicio di Elmar/WEB/ /Setar/ mester ta disponible liber di gasto, no posponi, gratis, te proximo aviso;
- Tur impuesto cu mester paga no mester keda posponi, sino exonera inmediatamente, asina cu empresarionan por paga e empleadonan riba nan payroll (y tene e fluho di cash moviendo), te proximo aviso;
- Gobierno mester traha duro pa haya un inyeccion di capital pa e suma cu Aruba mester pa tene economia na bida por lo menos te fin di aña, calcula a base di luna pa luna;
- E inyeccion menciona na punto 6 mester bay pa e empresarionan pa nan por paga nan empleadonan y no na cubri e gasto di payroll di Gobierno.
KvK ta na altura y ta sinti cu Gobierno ta haciendo tur cos den nan poder pa por yuda alivia e situacion, pero a compronde di e miembronan registra na KvK cu e puntonan menciona ta nan preocupacion di mas grandi. Lo por tin alrededor di 50.000 hende sin empleo, poni riba caya na Aruba cu lo mester ayudo. E personanan aki, cu ta forma parti di nos comunidad lo bay tin mester di ayudo urgente.
KvK kier termina bisando di ta dispuesto pa brinda ayudo den tur forma y unda cu ta necesario.


text:
ORANJESTAD, Aruba
Manera ta conoci na final di aña pasa Sevinger durante un conferencia di prensa lo a trece acusacionnan padilanti contra mi persona. E acusacionnan aki tawata regarda mi yiu caminda cu Benny Sevinger a yamami pa pedofiel y e hecho cu mi lo a supuestamente gaña pa por a bira director di KIA.
Despues cu mi a entama un caso contra Benny Sevinger, awe huez a dunami razon. Den su sentencia huez ta bisa cu Benny Sevinger a actua “onrechtmatig” contra mi persona y cu su expresionnan ta falso. Literalmente huez ta bisa cu mi persona a haya razon paso e acusacionnan di Benny Sevinger contra mi persona ta falso!
Un copia di e sentencia mi a manda caba pa prensa. Otro siman lo mi elabora riba e sentencia y duna un splicacion amplio riba su contenido pa pueblo ta debidamente informa y asina haya sa e tipo di politica cu Benny Sevinger ta para pe y practica.


text:
Diabierna atardi den careda di 4’or y 15, Polis a wordo manda pa JR Autocenter na Santa Cruz . Aki un señora a jega y a claim cu un auto marca Merzedes Benz cu nan tabata bezig ta cambia su tirenan, tabata di dje. Ora e señora a bai reclama e doño di e auto, e no a cai den bon tera serca dje y a bisa cu e no tin nada di papia cu ne y cu Polis so e lo papia.
Segun e señora e a pasa den un caso di divorcio y huez a dicta cu e auto lo keda pe. Sinembargo su ex-casa no a pasa e auto pe. Na otro banda e doño di e Mercedez Benz ML 350 a laga sa cu e a cumpra e auto legalmente di un persona cu semper e auto tabata di dje.
Mirando cu cada ken a keda para riba nan palabra, a dicidi di tuma e auto den beslag y unda na warda Polis cada persona mester bin cu su papelnan pa prueba nan caso.


text: Riba su agenda tambe minister Ruiz-Maduro hunto cu ehecutivonan di Banco Central di Aruba a reuni cu e ‘Monetary and Capital Markets Department’ di IMF riba e maneho di debe di Pais Aruba. E debe di Pais Aruba ta uno grandi y pesey nos mester tin un plan con nos ta bay atende cu esaki den termino medio y largo pa asina e debe halto aki no sigui afecta e credibilidad financiero di Aruba y specialmente e bienestar di nos Pueblo. E mandatario di Finansa ta contento di por anuncia cu a logra pa IMF e aña fiscal aki ainda asisti Aruba den un diagnostico di nos portfolio di debe y tambe pa nan yuda nos pa traha un plan integral pa e maneho di debe di Pais Aruba e tempo nos dilanti. Un plan asina sigur lo contribui na e credibilidad financiero di nos Pais y na bienestar di Pueblo di Aruba.


text:
Caya Frere Fredericus – Diabierna algo pasa di 11:30 di mainta Brandweer mester a drenta den accion na Caya Frere Fredericus pa un cas na candela.
Brandweer a yega
Na yegada di Brandweer por a mira cu un camber parti dilanti di e cas tawata completamente na candela.
Mesora bomberonan a drenta den accion pa evita expansion di e candela.
Habitante emociona
Polisnan cu a yega e sitio mirando e situacion di e habitante a solicita pa Slachtofferhulp y tambe un ambulance pa atende e señora cu tawata emociona locual ta logico y a caba di pasa den un susto enorme.
Posibel causa
Na e sitio por a compronde di hendenan papiando cu posiblemente un cellular lo por tawata charge ariba un cama y esaki lo por ta e motibo di e candela.
Si Brandweer no a yega na ora e candela lo por a expande y kima e cas por completo.
Slachtofferhulp a yega e sitio pa duna asistencia na e famia.
Daño material ta considerabel.


text:
E its Video Het delaster Version, Drama liber
Its Video Het ta liber di vírus
Nos ta e Version mas recent di Its Video Het ku nan Programa Antias komprobá i liber di vírus topaIts Video Het di Video i e Audio En Programa Di Hat, optimista na Conexion lens ku hopi Karakterístika únicas. Dibuho di Video òf di Audio (òf dos), ku solamente hasi un Lis di e Boton i mañan te seis apart Kompania di e biaha. Conoce kla Proxys SCS ademas, na e Siguridat i di Privasidat di kopia di siguridat. Diskutí di antilla Yen òf ta Asina Bentana i rutgers di Laman telefóniko mi no ta desea. Manera encanta di Programa manera Its Video Het, e Usuario kai. Software parse bai Kita Video Het: Plaka, Tico, Checo, Kaso, Hebreo, Arabir, Frances, Húngaro, Japon, Griego, Vietnamese Its Video Het ta liber di vírus. Nos ta e Version mas recent di Its Video Het ku nan Programa Antias komprobá i liber di vírus topa.
Tur e Spantaparha reservá pa Encarga, por Fabor te obra pa Mehora nos Het di dato.
Mester Sugerensia òf Komentario, por fabor den kontakto ku nos.


text:
Tokante nos
Stichting Openbaar Onderwijs Bonaire
Den pasado gobièrnu di Boneiru tabata responsabel pa e skolnan públiko (e tempu ei, Kolegio Reina Beatrix i Watapanaschool). Den e reunion di 5 di yüli 2012, Konseho Insular di Boneiru a disidí pa hasi e skolnan ariba menshoná independiente. Pa e motibu ei gobièrnu a lanta dia 19 di novèmber 2012 Stichting Openbaar Onderwijs (OOB). Stichting OOB ta responsabel pa enseñansa públiko for di promé di febrüari 2013 na Kolegio Rayo di Solo i Kolegio Strea Briante.
Dia 1 di ougùstùs 2015 a kambia nòmber di e dos skolnan pa nan nòmber aktual:Kolegio Rayo di Solo i Kolegio Strea Briante.
Fundashon Skolnan Públiko Boneiru a formulá e siguiente mishon: Fundashon Skolnan Públiko ta Brinda enseñansa na muchanan di 4 pa12 aña di edat, independiente di nan orígen sosial, kultural òf ideologia di bida. For di nos responsabilidat komun, i nos deber pa duna kuido nos ta duna enseñansa for di e perspektiva di e mucha, pa amplia su talento i optimalisá su posibilidatnan.
E vishon di Fundashon Skolnan Públiko Boneiru ta: Duna e alumno espasio pa siña i desaroyá komo preparashon pa por partisipá den nos komunidat yen di diversidat. Enseñansa na Skolnan Públiko ta aportá na desaroyo di e alumno mediante atenshon na ideologia di bida i balor sosial.
Pa logra enseñansa di kalidat altu mester traha segun e mishon i vishon deskribí. P’esei Fundashon Skolnan Públiko Boneiru ta sòru pa:
- Enseñansa ku ta den desaroyo kontinuo
- Enseñansa aktual i moderno
- Enseñansa dirigí pa saka e máksimo di kada alumno
- Komo un bon dunadó di trabou, invertí den e personal, espesialmente den kalidat di e personal
- Mantené outentisidat di e skolnan
- Invershon transparente i spesífiko di rekurso (finansiero)
- Garantisá i kontrolá kalidat
Struktura
Stichting OOB su struktura di organisashon ta konforme e modelo di Konseho di Supervishon. Di e manera aki nos ta riba mes liña ku e desaroyonan di sosiedat relashoná ku maneho di enseñansa balansá, ku e separashon entre direktiva interno i eksterno.. Konseho di Supervishon di Stichting OOB ta ehekutá supervishon interno i Inspekshon di Enseñansa ta ehekutá supervishon eksterno. Den e Konseho di Supervishon interno mayor i otro benefisiario tambe por partisipá pa medio di un representante den Konseho di Partisipashon. Di e manera akí nos ta sostené un direktiva adekuá relashoná ku e desaroyonan sosial. Un direktor general ta dirigí e fundashonku ta forma e direktiva bou di supervishon di e Konseho di Supervishon. E direktor general ta responsabel pa realisá e metanan i tambe pa strategia i maneho di e fundashon.
Konseho di Supervishon
Tarea di e konseho di supervishon ta pa, for di un responsabilidat sosial, vigilá strategia i maneho di e direktor general i buena marcha di asuntu general di e fundashon. Konseho di supervishon ta konsehá e direktor general, e ta fungi komo grupo di resonansia I nan tin e ròl di un dunadó di trabou den relashon ku e direktor general. E supervisornan ta traha na interes di e organisashon.
Miembro di e Konseho di Supervishon ta konsistí di sinku persona. Kada miembro di Konseho di Supervishon ta un generalista ku ta bini ku su ekspertisio. Esaki ta hasi ku kada área di konosementu, ekspertisio i kontakto eksterno ta kubrí. Miembro di e Konsho di supervishon ta :
- Presidente: Sr. J.H. (Jurrian) Burgers
- Sekretario: Sra. S.E. (Sheloutska) Martinus-Francees
- PTesorero: Sra. G.S. (Genara) Timp-Silberie
- Miembro: Sra. D.M.L. (Désiré) Eliza – Manuel
- Miembro: Sra. G.J. (Charlotte) Verpaalen
Por tuma kontakto ku konseho di supervishon na: rvt@stichtingoob.com
Direktor general
Periódikamente e direktor general ta responsabilisá e maneho ehekutá na e konseho di supervishon. E direktor general ta dirigí e organisashon i ta konta ku n sosten atministrativo i general limitá di e office manager di e dos skolnan. Direktor di e skolnan ta duna konseho i sosten riba diferente área di maneho den skol i enseñansa. Den konsulta sentral di direktiva, e direktor general huntu ku e direktornan di skol ta enfoká riba krea e kondishonnan pa e maestro- i otro empleadonan por realisá e metanan. E direktor general ta determiná e kuadro di maneho i ta delegá e ehekushon na e direktornan.
Direktor general di fundashon skolnan públiko Boneiru ta:
Sra. Saby de Bies
Maneho
Nos ta biba den un komunidat ku ta desaroyá ku rapides. Esaki ta pone ku mester reakshoná adekuadamente riba e desaroyo nobo i inová kontinuamente. Pensa riba por ehèmpel: digitalisashon, atenshon pa desaroyo di idioma i konekshon ku estudio sekundario. Nos tarea primario ta garantisá ku nos enseñansa ta di un kalidat altu, di manera ku e mucha su resultado ta riba e ekspektativa. Nos ke garantisá éksito pa medio di enfoke riba nos metanan stratégiko. Lógikamente e metanan aki mester ta ambisioso pero alkansabel.
GMR
E Konseho di partisipashon kolektivo (GMR) ta sigui maneho di skol riba área di enseñansa, personal, organisashon i finansa. E konseho ta representá mayor, alumno i personal. GMR ta fungi komo un grupo di resonansia pa mayor i personal, ku ta yuda pensa tokante di maneho i desaroyonan den e organisashon. Nan ta yuda pensa na un manera krítiko riba maneho i den esaki ta na promé lugá interes di tur envolví:alumno, mayor, personal. E Hunta di Partisipashon Kolektivo ta hunga un ròl importante den garantisá enseñansa kualitativo den un ambiente sigur, salú i dushi pa tur alumno.
GMR ta traha segun e reglanan deskribí den e reglamentu di konseho di partisipashon. Den e reglamentu tin, entre otro: tarea, outorisashon i responsabilidat di GMR deskribí i tambe e repartishon di tarea. GMR semper ta konsistí di un kantidat igual di mayor i personal. E punto di salida ta ku un miembro ta tuma asiento den e konseho pa dos aña. Despues di e periodo akí e por postulá su mes pa un periodo di dos aña mas.
Konseho di partisipashon tin e siguiente tareanan:
- Sigui i evaluá nota di maneho, ku e direktor general presentá komo informashon òf pa aprobashon na un manera krítiko i profeshonal.
- Desaroyá inisiativa pa karga e mishon di GMR, i dunakonseho unda ta nesesario
- Trata plan ku GMR mester disidí riba dje i ta relashoná ku skol.
- Derechi di informashon
Manera di traha:
GMR ta reuní un biaha pa luna komo mínimo. E presidente ta dirigí e reunionnan. Ta traha nótulo di tur reunion. E plan di trabou ta duna e liña prinsipal pa e puntonan di agènda. Personal i mayor ku no ta forma parti di GMR tambe por proponé un tópiko i presensia e reunionnan
E Konseho di partisipashon kolektivo ta konsistí di e siguiente personanan:
De GMR bestaat uit de volgende leden
Areina Martina
Presidente\ Mayor RdS
Jeanne Goeloe
Sekretaria \ Dosente StB
Lubianka Engelhart
Miembro \ Mayor RdS
Susiane Lourens
Miembro \ Dosente RdS
Carmelita Haynes
Miembro \ Office manager RdS
Suyendra Presentashon
Miembro \ Mayor RdS
Kolaborashon
- Huntu e direktivanan di skol a pidi i haña un supsidio pa traha riba maneho di idioma pa skol primario i sekundario. Huntu e direktivanan ta tuma e pasonan nesesario pa realisashon di esaki.
- Na kaminda pa UNI·VERSO (Sentro Integral pa Mucha), esaki ta un kolaborashon ku Fundashon Akohida Profeshonal pa Mucha. Nos tin un ambishon kolektivo pa yega na un sentro integral pa mucha. Pa realisá esaki konhuntamente nos a nombra un koordinadó ku ta enkargá ku e tareanan diario i pa konsehá e dos direktivanan.
- A forma un grupo di trabou riba tereno deportivo; e dosente- i lidernan di deporte di e diferente skolnan ta partisipá na e grupo akí.
- Relashoná ku e partisipashon den e konstelashon kolektivo di skol di Boneiru, e skolnan públiko ta parti di e direktiva di Sentro di Ekspertisio i Kuido den Enseñansa (EOZ)Reunion regular ku e otro direktivanan di skol primario i sekundario
- For di 18 di yanüari 2016 skolnan públiko ta miembro di PO-raad na Hulanda
Periódikamente tin reunion ofisial i gubernamental ku entidat públiko di Boneiru den kuadro di alohamentu, akseso na skol, desaroyo di sentro integral pa mucha, maneho di mucha ku mester drenta skol, presupuesto, relato anual i maneho di COVID
Tambe tin kontakto i enkuentro ku Dienst Uitvoering Onderwijs (DUO), Inspekshon di Enseñansa i Ministerio di Enseñansa, Kultura i Sensia (OCW).
Adishonalmente nos ta traha ku biblioteka, Sentro pa Hubentut i Famia, empleado públiko di enseñansa obligatorio i otro partnernan den enseñansa.
UNI·VERSO
UNI·VERSO ta ofresé tur mucha ku ta bishitá e sentro un lugá sano. Komunikashon i kolaborashon entre e partnernan enbolbí ta habrí i transparente. Tin un kolaborashon intensivo entre akohida Arko Iris, Kolegio Rayo di Solo i Kolegio Strea Briante. E kolaborashon akí ta duna nos mucha- i empleadonan diferente oportunidat ku nos ke probechá al máksimo. E kolaborashon akí ta úniko.
E punto di salida ta, ku nos lo sigui karga e vishon pedagógiko komun akí ku tur esnan konserní, pa e motibu ei nos mester keda kòmbersá i dialogá, i keda hasi e preguntanan: nos sa ken nos ta, kiko nos ta hasi i dikon (ku kua meta)? E ora ei nos por pidi otro aklarashon riba nos responsabilidatnan i palabrashonnan hasí.
Inspekshon di enseñansa
Tur mucha tin derechi riba bon enseñansa. Alumno i mayor mester por konta ku e enseñansa na skol ta di nivel. Direktiva di skol ta responsabel pa kalidat di enseñansa na su skolnan i direktiva mester por responsabilisá e resultadonan.
Inspekshon di enseñansa ta supervisá kalidat di enseñansa, kumplimentu ku lei i finansa di e skolnan. Aparte di esakinan inspekshon ta reportá riba e desaroyonan den enseñansa, ku e meta pa optimalisá kalidat di enseñansa en general.
Pa mas informashon por akudí na e website di inspekshon di enseñansa: www.onderwijsinspectie.nl
Inspektor di konfiansa
Na inspekshon di Enseñansa tin un tim di inspektor di konfiansa ta traha, ku ta traha tambe pa Hulanda Karibense.
Mayor, alumno, direktor, direktiva, pero tambe otro trahadó di konfiansa por konsultá e inspektor di konfiansa ora ku tin problema na òf relashoná ku e skol riba e áreanan di:
- Intimidashon seksual òf abusu seksual
- Abusu síkiko òf físiko
- Diskriminashon òf radikalisashon
Por tuma kontakto ku e inspektor di enseñansa di djaluna pa djabièrnè:
Si konsiderá e diferensia di ora entre Boneiru i Hulanda por ta mas mihó pa manda un mail pa e inspektor. Den e mail por pidi pa e inspektor yama bèk. Den e kaso ei ta importante pa pone nòmber i number di telefòn di kontakto.
EOZ
Sentro di Ekspertisio i Kuido den Enseñansa (EOZ) tin komo tarea pa sòru pa tur mucha riba nos isla haña e enseñansa ku ta pas ku nan. Tur direktiva di skol ta afiliá na EOZ.
EOZ ta duna sosten i guia na alumno i studiante ku tin problema pa sigui ku nan karera eskolar pa motibu di problema sosial i/o emoshonal, problema pa siña òf problema ku komportashon. EOZ ta duna kuido adishonal riba e kuido ku skol ta dunando kaba. P’esei e kolaborashon entre EOZ ku skol ta hopi importante.
Pa por duna e servisio akí EOZ tin diferente profeshonal i eksperto ta laborá na, entre otro: ortopedagogo, sikólogo i trahadó sosial.
Tambe EOZ ta duna training di kompetensia sosial (SOVA), miedu di faya i agreshon na studiante. Huntu ku esakinan nan ta duna tayer i charla na skol, i nan ta duna konseho práktiko kon pa trata ku e diferente afekshon- i defisiensianan.
Den kaso ku skol no ta ekipá pa duna un alumno e kuido òf enseñansa spesialisá ku e mester, por manda e alumno un instansia ku si por proveé e kuido i enseñansa nesesario. Esaki ta pasa solamente despues ku EOZ a tèst e alumno i den kòmbersashon ekstenso ku mayor, skol i otro eksperto. EOZ ta e instansia ku ta koordiná esaki.


text:
Laga tur loke ta spera mi ta bunita
Laga tur locual cu mi encontra na caminda ta bunita
Laga tur locual cu mi laga atras keda bunita y
Laga esakinan termina den tur bunitesa,
Nos ta anuncia fayecimento di nos ser stima:
Sr. Francisco Haseth
Cariñosamente yama “Chico”
*14-07-1950 – †27-10-2022
Na nomber di su: Mayornan:
†Hose Herman Haseth y †Cresencia Haseth- Kock
Yiunan:
Tecla Haseth
Frans Haseth
Nietonan y bisanieto(a)nan:
Rowald y yuinan
Franzino
Jairzino
Ranzino
Rumannan:
†Eufracio Haseth y famia
Angela y Jossy v/d Biezen-Haseth y famia
Maria Haseth y famia
Tina Gomes-Haseth y famia
Helena Hart-Haseth y famia
Juan y Gloria Haseth-Irausquin y famia
Swinda y Robby Holmond-Haseth y famia
Sobrino(a)nan na Aruba y Hulanda.
Tanta: Carmelina Loepstok y famia
Primo(a)nan na Aruba, Boneiro y Curacao
Su miho amigo di cas: Acho Haseth
Demas famia: Haseth, Figaroa, Tromp, Wolff, Quandt, Dirksz, Lopez, Paesch, v/d Biezen, van Romondt, Sanchéz, Gomes, Loopstok, Hart, Irausquin, Holmond, Loepstok, Thielman, Thode, Kock, Vrolijk, Croes, Flanegin, Morell, Felipe, Wever, Koolman, Giraldo, Wernet, Willems y demas famia na Bonaire y Curacao
Su comer y compernan, bisiñanan y conocirnan, ex coleganan di Hospital.
Nos kier pidi nos disculpa si nos por a lubida un of otro famia den nos tristesa.
Nos kier a invita tur su conocirnan pa asisti n’e acto di condoleer cual ta tuma lugar 1 november di 7or pa 9or pm na Aurora Funeral Home y acto di entiero cual ta tuma lugar 2 november di 9or pa 11or am na Misa Catolico na Santa Cruz y despues pa Santana Catolico na Santa Cruz.
Nos ta lamenta cu despues di entierno nos no por ricibi bishita di condolencia na cas.


text:
E incidente di ayera merdia na altura di Moomba Beach ta hayando un rabo largo. Famia di e victima ta reclama cu doño di e negoshi ta purbando tur forma pa laba man y no para responsabel pa su trahado, cu a resulta gravemente herida y mester biaha urgente pa Colombia. E homber no tin ni paspoort y no ta sigura ningun caminda, segun famia ta denuncia.
Manera ta conoci tabatin un accidente na trabou banda di Moomba Beach of Hadicurari. Eynan un persona a sufri heridanan serio ora cu e tabata bezig cu un tanki di oxigeno pa buceo. Ta trata di Mario Maduro cu ta traha zwart y ta un persona homeless. E ta biba riba caya pero ta traha y yuda tur dia na e watersport di Palm Beach Divers.
Awor a resulta cu aunke e ta traha, no tinâe sigura ni nada. E doño di watersport a keda di topa pa regla e asunto di paspoort y paga esaki. Mario Maduro ta bay sali urgente cu air ambulance mainta pa Colombia y haya tratamento. E ta for di tino cu hopi dolor. E ta riba morfina.
Awor cu ta preparando pa manda Mario Maduro afo, ta resulta cu doño di e watersport kier laba man. E doño di Palm Beach Divers yama Robin Zwaan. E comerciante a bisa famia cu e no ta banco. El a priminti mas trempan na Hospital cu e lo regla paspoort y AZV etc. Anochi el a yama e famia y bisa cu e no sa pakico mester yuda pasobra e no ta banco.
Dokter a bisa caba cu Mario Maduro no ta bay cana mas. El a kibra su weso di lomba bay full abou. Un banda di pia tambe ta full kibra y cierto weso di curpa lomba bay abou ta full garna. Mario Maduro ta traha na e watersport y durante cu e tabata trahando un boter di dive a rementa.
Famia ta hopi desapunta. Mario Maduro por ta homeless pero mester corda cu nan tin un mama, ruman y famia. No ta pasobra bo ta mire ta cana rond bo ta uzâe pa traha pa bo y awor cu el a accidenta na trabou ta core laba man. Famia ta yama y e telefon awor ta paga.
Instancianan di gobierno mester atende cu e asunto manera esaki. E famia a yama Polis caba. Ta hopi cla cu Bo no por pone hende traha zwart pa bo. Esaki ta contra ley! Tur trahado mester ta sigura via Svb, sino tin multa pa e doño di trabou y civilmente ta imposibel core pa Bo responsabilidad awo!


text:
Diabierna e ekipo di 24ora.com a papia cu mama di Deaxo Croes kende lo ta landando diasabra marduga for di Boneiro pa Corsou. Su mama a splica cu henter e reto aki ta uno hopi emocional pe. Na ningun momento e no a stroba Deaxo di cumpli cu su pasion, pero como mama e no ta facil pa mira bo yui den awa. Ta hopi cos ta pasa den mente.
Mama di deaxo a biaha pa Boneiro cu avion y lo ta biahando tambe pa Corsou diasabra cu avion. Esaki ta tanto pa su mes como pa Deaxo, mirando cu e lo ta extra nervioso y Deaxo tambe lo tin un peso riba su mes. Esaki ta debi cu Deaxo lo ta pensando con e ‘state of mind’ di su mama ta abordo di e boto.
Durante e buelo, Sra. Tita lo hasi un peticion special na e piloto pa mira si lo por bula riba e ruta pa mira su yui for di halto. Por click pa mira e entrevista completo aki for di Boneiro. E cobertura di Crossing for Prevention ta posibel danki na Aruba Bank, Bite Communications, [email protected], Gomez & Coffie, Sun Bum y Central Hotel Bonaire.


text:
Den oranan di merdia pa atardi studiantenan di Universidad di Aruba a âwalk outâ. Esaki relaciona cu decision di e instituto pa retira Ryçond Santos do Nascimento.
Diferente studiante a hiba palabra, manera Gerick Croes, kende a bisa cu studiantenan ni e instituto educativo por perde un profesional academico manera Santos do Nascimento, bou di ningun circunstancia.
Studiantenan a papia di un impacto positivo cu Santos do Nascimento tin riba nan, haciendo e lesnan hopi agradabel y motivando hobennan pa sigui cu nan soñonan. Tambe nan ta lamenta cu Universidad mes no a duna un informacion di e motibonan pakico tras di e decision di dunâe su retiro. âPero nos ta pidi Universidad pa reconsidera nan decision pa no perhudica e studiantenan ni un yiu di tera,â e hoben studiante Christian Soto Garcia a bisa. E importancia di contribucion di e profesor aki ta cu su 100% di su studiantenan a pasa e vak di dje.
Por a compronde cu for di december a manda un carta pa Minister di Enseñansa y rectorado di Universidad. E mandatario a bisa cu lo tene consideracion cu e peticion aki, pero no tabatin dialogo te awo cu esnan concerni riba e tema aki. E studiantenan mes, loke nan sa ta loke a sali den prensa.
E studiantenan a bisa tambe di ta considera Santos do Nascimento un persona humilde, cu no ta duda pa scucha y busca conseho di studiantenan.
Den e entrevistanan aki por scucha e pensamento di e diferente studiantenan riba Ryçond Santos do Nascimento y hasta a bini dilanti cu tin hopi studiantenan cu tin miedo di participa den e âwalk outâ pa represalia no wordo tuma contra nan.


text:
KRALENDIJK – Gezaghèber Edison Rijna anteriormente a bisa ku e posiblidat ta eksistí ku Boneiru lo sera frontera inmediatamente ku Aruba, na momentu ku habri frontera pa Merka entrante 10 di yüli. Esaki lo no ta e kaso mas. E bùbel entre Boneiru, Kòrsou, Aruba, St Maarten, St Eustatius i Saba ta keda ounke Aruba ta habri frontera ku Merka.
Manera ta konosí desde promé di yüli Boneiru a habri pa risibí turistanan di Hulanda, Bèlgika, Luxemburgo, Fransia i Alemania. 1000 turista por bishitá Boneiru pa siman. Ekspertonan ta konsiderá e posibilidat ku un persona infektá drenta Boneiru for di e paisnan aki sumamente chikitu. Pesei e turistanan aki no tin nodi di hasi tèst. Pa subi avion nan ta obligá pa yena un deklarashon di salú. Esaki ta konta tambe ora nan ta bini Boneiru ku boto. Boneiru no por obligá un biahero pa hasi un tèst di PCR. Ora nan yega Boneiru mester presentá e deklarashon di salú na KMAR ku ta kontrolá i wak si tur e dokumentunan aki ta kuadra. Tambe ta informá tur ku ta yega Boneiru tokante e reglanan ku mester tene nan mes na dje entre otro medidanan di higiena, distansia sosial i si bo ta sinti algu di enfermedat mester avisá e departamentu di salubridat públiko. Banda di esei tin vários protokòl pa empresanan i organisashonnan pa por ofresé tantu nan wéspetnan komo nan empleadonan siguridat optimal. Tambe Boneiru su sektor di kuido ta bon prepará pa kualke situashon ku por presentá.
Djarason último durante un reunion di evaluashon i despues di konsehonan ku gezaghèber Rijna a risibí, a tuma e desishon ku no ta haña nesesario pa sera frontera ku Aruba, ku ta bai habri frontera ku Merka entrante djabièrnè 10 di yüli. Gezaghèber Rijna: “Aruba mes ta hasi hopi pa evitá ku e vírùs ta yega for di Merka. Turistanan ku bini Aruba for di Merka òf un pais di riesgo haltu, mester tèst negativo 72 ora promé ku subi avion i tin kòntròlnan severo na aeropuerto di Aruba. Pa bini Boneiru e personanan aki tin ku keda 2 siman Aruba promé ku bula. Den e 14 dianan ei e personanan aki no mester tin niun sintomá di Covid-19 pa nan biaha pa Boneiru. Esei ta un di e reglanan ku a pone pa evitá ku e personanan aki ta yega Aruba i mesora biaha pa Boneiru. Den kaso ku tòg nan mèldu nan mes na aeropuerto sin pasa e 14 dia, e ora ei a base di artíkulo 2r, insiso 1e di Lei Atmishon i Ekspulshon BES por nenga nan entrada na Boneiru. E ora ei seguidamente ta responsabilidat di e kompania di aviashon ku nan a bini kuné pa transportá e biaheronan aki bèk pa e aeropuerto di unda nan a sali. E gastunan ku ta embolbí ku esaki ta pa kuenta di e kompania di aviashon i/òf e biahero mes. E limitashon aki pa loke ta trata biahamentu ta konta tambe pa hendenan ku ke bini Boneiru ku boto. Pues e bùbel ta sigui eksistí i tur residente di Boneiru por bai Aruba sin mester hasi tèst na nan yegada, i di Aruba por sigui bini Boneiru sin mester bai den karentena despues di 10 di yüli 2020. Entidat Públiko Boneiru ta vigilá e desaroyonan minusiosamente i si ta nesesario mesora lo intensifiká e maneho relashoná ku biahamentu pa Boneiru.
Pa mas informashon wak e Q&A (pregunta- i kontestanan mas hasí) i e aktualisashonnan riba Facebook Gobièrnu di Boneiru. Riba https://www.aruba.com/nl tin mas informashon tokante biahamentu pa Aruba.
IN-REISBELEID BONAIRE NU ARUBA GRENZEN OPENSTELT VOOR USA
Kralendijk – Het in-reisbeleid van Bonaire stelt dat personen die 14 dagen voor aankomst op Bonaire verbleven in zogenaamde hoog-risico landen, niet naar Bonaire mogen afreizen. Dit betekent dus dat Amerikanen na aankomst niet direct op het vliegtuig naar Bonaire mogen stappen. Mochten zij zich toch melden op de luchthaven van Bonaire, dan worden zij op basis van artikel 2r, lid 1e WTU BES de toegang tot Bonaire geweigerd. Het is dan vervolgens de verantwoordelijkheid van de vliegmaatschappij waarmee zij zijn gekomen om deze reizigers terug te vervoeren naar de vertrekluchthaven. De kosten die hiermee zijn gemoeid, zijn voor rekening van de luchtvaartmaatschappij en/of de reiziger zelf. Deze inreisbeperking geldt ook voor mensen die met een boot naar Bonaire willen komen.
Het OLB houdt de ontwikkelingen nauwlettend in de gaten en zal indien nodig het in-reisbeleid per direct aanscherpen.
Gezondheidsverklaring en test
Alle binnenkomende reizigers, ongeacht de luchthaven van vertrek, zijn verplicht een gezondheidsverklaring in te vullen. Dit geldt ook als men met een boot naar Bonaire komt.
Bonaire kan het niet verplicht stellen aan een reiziger dat hij/zij een PCR test laat uitvoeren. De gezaghebber adviseert daarom sterk aan de reizigers om deze test uit te laten voeren. Hij doet daarbij een beroep op het verantwoordelijkheidsgevoel van de reiziger, ten behoeve van de eigen gezondheid en de volksgezondheid op Bonaire.
Laag-risico landen
Laag-risico landen voor Bonaire zijn op dit moment: Nederland, Duitsland, Frankrijk, België, Luxemburg, St. Maarten, St. Eustatius, Saba, Curaçao en Aruba.
Bubble
Ingezetenen van Bonaire hoeven niet getest te worden bij aankomst op Aruba.
Voor meer informatie bekijk de Q&A en de updates op Facebook OLB Op https://www.aruba.com/nl staat meer informatie over reizen naar Aruba.


text:
KRALENDIJK – En konekshon ku un detenshon ku a tuma lugá riba djasabra 27 di aprel, a saka dos agente polisial for di funshon. A inisiá un investigashon interno na e manera di prosedé di e agentenan aki.
No ta komun pa trese investigashonnan interno den publisidat promé ku a finalisá esakinan. Den e kaso aki sinembargo ta trata di aktuashon no deseá durante di un detenshon ku, segun KPCN, mester investigá a fondo.
Nos no por hasi niun ekspreshon na e momentunan aki ku no ta te ora finalisá e investigashon.


text:
KRALENDIJK – Fin di siman pasá, pa ta mas eksakto djasabra último den Stadion di Playa den oranan di anochi, e tim di futbòl Vespo Red Diamonds di Rincon, a gana di e tim di Flamingo Girls na pinalti, esaki despues ku e partido a finalisá empatá 1-1.
Tabata Flamingo ku a bai dilanti 1-0 den e partido, pero Vespo Red Diamonds poniendo preshon ta logra empatá e partido.
Tabatin mas atakenan ku Vespo Red Diamonds no a logra hinka mas gol, e partido ta finalisá den empate di 1-1.
Ku e resultado aki a bai over na pinalti i Vespo Red Diamonds ta gana di Flamingo.
Tabata un partido femenino amistoso promoviendo e deporte di futbòl femenino, di kua e partido aki a tuma lugá durante e torneo Titans Cup 2020 di s.v. Uruguay.
Na final di e partido dirigentenan di s.v. Uruguay, a hasi entrega di un trofeo komo rekuerdo di e viktoria aki den torneo Titans Cup 2020.
Riba potrèt e timnan i tambe entrega di e trofeo.
KRALENDIJK – Fin di siman pasá, pa ta mas eksakto djasabra último den Stadion di Playa den oranan di anochi, e tim di futbòl Vespo Red Diamonds di Rincon, a gana di e tim di Flamingo Girls na pinalti, esaki despues ku e partido a finalisá empatá 1-1.


text:
ORANJESTAD,Aruba
Departamento di Asuntonan Economico, Comercio y Industria (DEACI) ta
anuncia cu den cuadro di e brote global di e coronavirus (COVID-19), lo bay regula extra
productonan di necesidad temporalmente.
E siguiente productonan lo bay wordo regula temporalmente:
- Desinfectante pa uzo personal (handsanitizers, alcohol) y domestico (productonan cu ta
contene chloor, wipes); 2. Bebidanan cu ta contene elektrolyten; 3. Papel di WC; 4. ekipo di
proteccion (masks, gloves); 5. bruki pa baby; 6. baby wipes; 7. zakdoekjes
Pa es motibo ta haci apelacion na tur mayorista cu ta ofrece e productonan aki den mercado,
pa manda factura y gastonan di transporte di ultimo carga pa calculacion di prijs maximo pa
productonan meniona, dentro di 24 ora. Por fabor manda tur documento digital na
x.boekhoudt@deaci.aw. DEACI lo cuminsa haci calculacion di prijs maximo di e
productonan special aki y tambe publicacion di esakinan directamente.
A base di articulo 2 y 4 di Prijzenverordening (AB 1991 no. GT 17), minister di Asuntonan
Economico por exigi documentonan necesario pa calculacion di prijs maximo.


text:
Minister Charles Cooper tabata tin un encuentro di cortesia cu Embahador di Reino Hulandes pa Republica Dominicana, Frank Keurhorst e siman tras di lomba. Minister Cooper a haci uzo di e ocasion aki pa trece diferente punto di importancia dilanti. Esaki tabata relaciona cu conferencia titula Latin America and Caribbean Cyber Competence Centre (LAC4), cu ta tumando luga actualmente na Santo Domingo. Corsou ta buscando un aliansa cu LAC4.
Gobierno di Corsou a institui un grupo pa atende cu siguridad cibernetico. E grupo aki ta encabesa pa Minister Cooper, cu e meta pa crea un structura di siguridad cibernetico pa Corsou, tanto pa gobierno como pa sector priva. Pa atende cu siguridad cibernetico, maneho cibernetico y crimen cibernetico. E grupo ta consisti tambe di Minister di Husticia, Minister di Asuntonan General, y Minister di Gobernacion, Planificacion y Servicio Publico.
E prome paso di e grupo lo mester ta, pa desaroya un strategia cibernetico nacional y apunta un autoridad cibernetico nacional. Den e cuadro aki, Minister Cooper a bishita e conferencia CANTO, a reuni cu NCSC, como tambe bishita e evento HACKSHIELD. Minister Cooper ta participa tambe ta LAC4 na Santo Domingo.
E interes y ambicion ta pa Corsou bira un hub cibernetico di LAC, pa laga nos centro di data bira un partner strategico di HACKSHIELD na Hulanda. Tur dos e actividadnan aki lo por tin un spin-off positivo pa Corsou.
Pa por logra esaki, lo mester inverti fondo pa por crea e structura legal, desaroya capacidad, crea consciencia y ehecuta e strategia cibernetico.
E siguiente paso lo ta cu Corsou ta acerca Straatsburg pa via di Conseho Europeo, Corsou por bira parti di e programa OCTUPUS. Den esaki ta tene cuenta tambe cu e fondonan cu tin mester pa por realisa e SDG’s cu World Bank pa pone na disposicion, entre otro pa subi e resistencia cibernetico di e paisnan
Loke ta importante ta pa Corsou tene cuenta, cu a pesar di ta un isla chikito, tambe por bira parti di iniciativa y oportunidad internacional.


text:
Diasabra pasa di 6:45 atardi alarma a keda activa pa Citgo Essoville na San Nicolas unda lo tin un candela den e baño, a mobilisa brandweer y polis cu urgencia. Polis a yega di biaha core cu tur hende for di e area pa evita si algo bay for di man debi na gasoline. Unidad di brandweer a yega di biaha pero ya e personal di e pompstation tabata tin esaki domina pero tog bomberonan a bay controla e situacion. E area a keda cera te ora cu tur cos tabata normalisa.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
THANKSGIVING Cookies
Dia di demostra GRATITUD
E miho parti di Dia di Demostra Gratitud y bisa Danki, ta ora cu nos ta goza mirando e muchanan con nan ta decora e cukinan di Thanksgiving.
Den caso di e receta aki por :
Uza un receta di cuki di Manteca di bo preferencia
Of por uza esun di Pillsbury™ Sugar Cookie Dough or Pillsbury™ Ready To Bake!™ Sugar Cookie Dough so lite (por hay’e entre otro na: PriceSmart)
Informacion Nutritivo
Caloria 300 Caloria
Vet 8 gram
Proteina 1 gram
Carbohidrato 55 gram
Sucu 39 gram
Ingredientenan
1roll (16.5 oz) refrigerated Pillsbury™ Sugar Cookie Dough or 1 package (16 oz) refrigerated Pillsbury™ Ready To Bake!™ Sugar Cookie Dough (24 Count)
2/3 cup di crema di chuculati (bleki di 16 oz)
Mangel di djent’i cacho /Candy corn
Crema oranje pa decora e cuki (Orange decorating icing)
Chuculati rondo M&M's® Minis™
Gel preto pa decora e cuki
Metodo
Paso 1
Horna e cukinan manera e pakete ta indica.
Of manera e receta cu abo a uza di bo preferencia
Laga nan fria completamente pa 15 minuut
Paso 2
C’un cuchara saca e frosting di chuculati for di e cup y pas’e den un saco di storage di 1 quart pa freez. Na e punta di e storage bag pa freez; corta un pida chikito di un huki/punta di saco. Lora e saco di tal forma, pa por primi e frosting.
Riba cada cuki, primi e saco y saca un rand riba mita so di e cuki parti pafo (wak e pic)
Decora e djentenan di cacho riba e rand di frosting, como e plumanan di e calacuna (wak e pic)
Paso 3
Primi e frosting oranje riba cada cuki pa cuminsa parce e cara di e calacuna y e patanan.
Uza e frosting oranje pa decoracion di e wowonan y cara di e calacuna.
Cu e gel preto traha e popchi di wowonan.
Semper bo por uza bo mes un fantasia tambe….disfruta cu e decoracionnan dib o cukinan di “Demostra Gratitud y Duna Danki”
Un Tip di e expertonan di : “Pillsbury Kitchens”
Tip 1
Corda …pa laga e cukinan bira completamente frieu prome cu decora nan !
Bon Apetit !


text:
ORANJESTAD - Diamars 2 di augustus, e sorteo multi-miyonario a hunga y Aruba haya sa cu tin un solo ganado di 3.3 miyon florin. E number ganado pa Mini Mega tabata 03-04-09-15 MB:15 y ticket ganado a wordo bendi na Hary's Lottery.
Glenda ta bira di dos miyonario di Aruba cu Lotto pa 2022 y awe a bishita oficina principal di Lotto pa asina a cobra su premio di 3.3 miyon florin. Glenda tabata super contento y a conta cu awo por cumpli cu un di su deseonan como mama.Hopi pabien na e feliz ganado!
ORANJESTAD – Departamento di Asuntonan Economico, Comercio y Industria a base di informacion ricibi manera facturanan di importacion y gastonan relata na producion di webonan local a analisa y calcula e prijs nobo pa webo local, cu lo bira Afl. 6,65 pa un dozijn. Un aumento di Afl.1,02 pa dozijn. Asina e minister di economia a anuncia diamars, 6 di December. Mientrastanto Ee prijs nobo a drenta na vigor 5 december 2022, esta un dia prome.
(ADVERTORIAL)
ORANJESTAD - Como parti di A.T.A. su tarea di mercadea y maneha Aruba como destino turistico, tin diferente proyecto cu A.T.A. ta inverti aden. Ta trata aki di proyectonan tanto di mehoracion di producto como tambe proyectonan di desaroyo di producto. E proyectonan aki ta alinea cu e maneho nacional di turismo. Asina por bisa cu 90% di e gastonan di A.T.A. ta bay na mercadeo y di esaki entre 5% y 10% ta bay na nos producto turistico y e restante ta bay na mercadeo internacional.
ORANJESTAD - Awe, 5 di December 2022 pa 6or di atardi, sindicato FTA a yama un accion di protesta na El Gaucho Restaurant. Motibo di e protesta ta cu desde cu FTA a gana e referendum pa representa e personal na fin di Mei di e aña aki, no ta ricibiendo cooperacion di e empresa pa cu negociacion di un Contrato Colectivo di Trabao (CAO).
ORANJESTAD Vacation Rentals Professionals of Aruba (VRPA) ta sostene pa aplica room tax pa tur vacation rentals. Asina e asociacion cu a wordo funda na aña 2021 cu e meta pa defende e beneficionan di e industria di Vacation Rental na Aruba ta bisa diabierna. Segun e asociacion, nan ta den combersacion cu diferente stakeholders pa haci inicio na un etapa di colaboracion pa yega hunto na e mihor opcionnan pa profesionalisa e sector pa cumpli cu rekisitonan regulatorio. Ultimamente varios gremio ta pone enfasis riba e deber di vacation rentals pa cumpli cu impuesto, ta hopi importante na remarca cu ora ta papia di mercado di vacation rentals profesional, significa cu tur e companianan aki ta cumpli cu nan impuesto. VRPA ta sostene pa aplica room tax pa tur vacation rentals. VRPA ta den combersacion cu Departamento di Impuesto, AHATA y A.T.A. pa propone miho practicanan den regulacion incluyendo, cobransa, acuerdonan cu AirBnB y VRBO.
MIAMI – Aruba tin por lo menos 3 di e 23 miho resortnan all inclusive of cu ta ofrece un of otro tipo di servicio all inclusive segun un lista complia pa TripAdvisor y Expedia. Asina e portal di e canal di television mericano Today (di The Today show:red) ta raporta diabierna. E resortnan di Aruba cu a ‘make the list’, ta #5 Riu Palace Aruba, #10 Hilton Aruba Caribbean y #18 Aruba Marriott Stellaris Casino. Segun e lista, e hotelnan aki ta forma parti di e lista di 23 hotel cu ta ‘perfecto pa bo y bo famia’. Sigur un bon propaganda atrobe pa nos isla.


text:
E ta keda nos deber como adulto, mayor y Gobernantenan pa crea consciencia, brinda siguridad y duna apoyo na nosmuchanan ora cu mas nan mester di nos.
E ta nos deber como adulto, mayor y Gobernante pa dunaguia, alerta nos muchanan riba posibel peliger, pa informa nan di kico por haci den situacionnan fastioso, empoderando nan cu conocimento pa asina evita cu nos muchanan ta biravictima di manipulacion cu mayoria di bes ta conduci naabuso.
Ainda ta fresco den memoria e tremendo campaña cu SCP a presenta den temporada di Carnaval cu a haya su atencion y acogida mereci. Tin cu tabata di acuerdo, tin cu tabata contra di e campaña. Pero e meta primordial tabata pa proteha nosmuchanan.
Durante dicho reunion for di KPA tambe a bin un tremendoiniciativa cu lo bira un condicion ora di eventonan publico. E team di SCP tambe tin su campaña prepara pa temporada di campamento. Opvoedcommissie cu ta consisti di tur instanciaconcerni a presidi e reunion y ta apoya esaki tambe. Conhuntamente sigur lo logra mas pa siguridad di nosmuchanan. #HuntoNosTaLogra
5 maart 2020


text:
ORANJESTAD,Aruba
Prome Minister Evelyn Wever-Croes :
Un bunita iniciativa na cuminsamento di aña di Innovacion y Enseñansa
Diasabra ultimo, SKOA a tene su prome expo, SKOA Expo 2020 cu tawata un bunita iniciativa di SKOA na cuminsamento di aña di Innovacion y Enseñansa. 46 scol di kleuter, basis y voortgezet onderwijs a expone nan material den bunita decoracion y tur tawata cla pa brinda informacion na tur esnan cu a bishita e Expo. E docentenan ta sumamente entusiasma y ta demostra un pasion y amor grandi pa enseñansa di nos muchanan.
Prome Minister Evelyn Wever-Croes a bishita e Expo y a keda hopi impresiona cu e avansenan cu e scolnan na Aruba tin especialmente riba e tereno di innovacion. A tuma Prome Minister 3 ora y mey total pa bishita tur e tentnan di e 46 scolnan di SKOA na unda cu Prome Minister a trata pa combersa cu nan tur un tiki y scucha nan idea y proyectonan den enseñansa.
“Mi a keda hopi impresiona pa tur e trabou cu ta wordo haci den enseñansa, cu e poco medionan cu ta wordo poni disponible y mi ta mas comprometi pa den e aña aki di Innovacion y Enseñansa logra e innovacionnan den enseñansa cu e scolnan tanto ta pidi p’e. Mi ta felicita SKOA cu e bunita iniciativa aki. El a trece scolnan hunto den un bon ambiente. E pasion di e docentenan y nan dedicacion ta hopi obvio. Den nomber di Gobierno di Aruba mi ta gradici SKOA y tur docente pa nan amor pa enseñansa y pa e muchanan. Cu e expo aki, SKOA a demostra cuanto diferente opcion tin pa enseñansa di nos muchanan”, Prome Minister a expresa.
Retonan ta grandi pero logronan tambe ta hopi grandi. Pabien SKOA cu e iniciativa aki. Danki na tur maestro di Aruba pa e amor y dedicacion na nos enseñansa y nos muchanan. Pabien na tur scolnan cu a participa na SKOA Expo 2020, un tremendo evento den cual tur 46 scol di SKOA a reuni.


text:
E Bon Notisia
Bo a yega di puntra bo mes, “Dikon Hesus a hasi tur e kosnan ku E la hasi? Kiko E kera logra?” E kontesta den un palabra spliká ta: Amor. Den e episodio aki di #RumboNobo nos ta wak kiko Hesus kera logra i dikon. Habri bo mente i bo kurason. E mensahe aki lo kambia bo bida, si bo permiti’é.
Komparti e bon notisia aki ku mas tantu hende ku bo por. Laga mi sa den e komentarionan kiko boso mes ta pensa di e mensahe aki. Si bo tin kualke pregunta of kualke topiko ku bo ke pa mi papia di dje den un episodio di “Rumbo Nobo”, laga mi sa esaki tambe den e sekshon di komentario aki bou.
Bendishon!
Shamiro


text:
ORANJESTAD,Aruba
Hopi ta esnan cu ta bisti un armband cu e palabranan “Tino Ruiz”.
Sr. Tjon, lider di fraccion di MEP ta un persona cu nunca ta kita e “armband” aki, pasobra e ta brinda homenahe na Tino Ruiz (d.f.m.). Na 2018, sr. Tjon a entrega un mocion den Parlamento, cu a wordo sosteni unanimamente, pa yega na un estatua di reconocimento pa Tino Ruiz (d.f.m.) Un polis cu a paga e prijs maximo pa salvaguardia seguridad di nos tur.
Riba 15 di mei venidero nos ta celebra y duna homenahe na agentenan policial cu diariamente ta riesga nan bida pa asina 7percura pa seguridad den nos comunidad. Esaki ta un iniciativa di Presidente Kennedy, cu a proclama na 1962, 15 di mei como “Peace Officers Memorial Day” y e siman cu e dia special aki ta cay aden, como “Police Week”.
Mundialmente ta celebra e siman aki, incluyendo Aruba. Ta importante pa para keto y refleciona riba e sacrificionan y responsabilidad cu polisnan ta tuma riba nan mes. Nan ta dicidi di proteha nos pais y ta pone nan mes den posicionnan vulnerabel. Apesar di esaki tur dia nan ta lanta y bisti nan uniform pa asina sirbi nos pueblo.
Orguyosamente mi a forma parti di e famia di nos Cuerpo Policial y mi sa cu e trabou di e agentenan policialnan no ta un tarea facil, pero uno sigur hopi respeta y
Tino Ruiz (d.f.m.) a bira un simbolo pa Cuerpo Policial. P’esey e mocion pa traha un “herdenkingsmonument”, den un parke recreacional pa personanan cu ta traha den husticia, ta uno cu seguramente mester bira un realidad e aña aki. Mi kier garantisa tur agente policial y e famianan di Tino Ruiz (d.f.m.) cu su esfuerzonan no a wordo lubida y e mocion cu nos a entrega na aña 2018 lo bira un realidad e aña aki. E aña aki e mester bira un realidad mirando cu e recursonan necesario ta disponible.


text:
Na 2011, un desempleado yamá Ron Finley a disidí na kombertí un pida tera smal kantu di kaminda públiko den un berdadero hardin di bèrdura. Debí na esaki e a haña su mes den problema ku gobièrnu ku no a hasi nada ora hendenan tabata tira shushi einan pero sí ora un hende kultivá bèrduranan orgániko. Finalmente gobièrnu a mira algu robes den su mes forma di hasi kos i Ron por a sigui. Ron a bini ku e inisiativa aki pasobra e mes tabata biba den un desierto alimentario na Merka.
Tabata i lamentablemente ta ainda mas fásil kumpra un bòter di alkohòl ku bèrdura. E tin ku biaha 3 kuartu di ora pa por yega na e tienda di bèrdura di mas serkano. E situashon mas normal di mundu den hopi siudatnan pober den interior di Merka. Un deklarashon famoso di dje ta ku por mira e otro sentro di dialisá nir for di un sentro di dialisá nir pero no un lugá ku por kumpra bon alimentashon. Segun e, un situashon ku a wòrdu kreá deliberadamente.
Danki na Ron Finley, a surgi un tendensia real den hopi siudatnan na Merka pa krea hardinnan komunitario riba lugánan públiko i riba terenonan rondó di kasnan bashí i edifisionan di fábrika. Den boka di pueblo e ta wòrdu yamá “guerilla gardening.”
Nos ke sita algun deklarashonnan pronunsiá dor di Ron. ‘Ora bo planta warmus kanchi, “kale”, bo yunan ta kome warmus kanchi. Pero si nan no siña esaki i kon alimentashon tin influensia riba e kurpa i mente, nan lo kome siegamente lo ke sea ku wòrdu poné nan dilanti.‘Riba e pregunta si e no ta preokupá ku su bèrduranan ta wòrdu hòrtá for di su hardin, e la respondé lo siguiente. ‘No por hòrta for di un hardin komunitario pasobra nan ta destiná pa haña nan di forma gratuito. Esaki ta duna komo indikashon ku no a wòrdu kultivá sufisientemente pa alimentá tur hende.’
Pa mas informashon: Roland 660-1456, Gianne 663-3878
5,271 Bia mirá, 2 Bia mirá awe


text:
KRALENDIJK – Empleadonan di Flamingo TV i invitadonan a topa den un dushi ambiente di temporada di Pasku di nasementu di Niño Hesus. Flamingo TV a organisá un “Chrismas party” na “Blue Garden Restaurant”.
Koleganan di e forma aki a topa i den bon ambiente nan a kombersá i disfrutá di algu pa kome i bebe e anochi. Sigur tabata bon momentu pa topa otro koleganan ku sea ta den otro departamentu i no ta mira otro kolega ku regularidat. Momentu ku nan topa, kada un tin nan tarea i no tin tempu pa kombersá. E parti final di e anochi tabatin e oportunidat pa los e pianan i baha e barika yen promé bai kas, animá pa un Dj. Kombinashon di potrèt ta ilustrá parti di e aktividat.


text:
1# Bo no ta kome ku antenshon.
Ora bo ta na sine ta kome popcorn, bo ta kome e baki grandi
ei kompletu manera nada.
Pero si bo tin mesun baki sintá na kas na mesa den sala,
bo ta fada prome kubo kaba di kome.
Mas distrahí bo mente ta ora bo ta kome, menos e kuminda satisfase bo.
Bo tin mas chèns di keda ku gana di kome mas.
Pues lo ta bon pabo kuminsa kome ku ahun mas atenshon pa bo kuminda.
2# Bo ta kome riba strès.
Ora bo kome algu den purá paso bo ta lat pa sali kas of bo ta rabiá,
òf tristu, e kuminda ta baha manera nada. I hopi biaha bo ta keda ku gana di mas,
i bo ta hañabo ta kome di mas.
Paso ora bo ta hanshá òf di strès bo kurpa no ta digeri bo kuminda bon,
i tampoko no ta manda e señal di ku ta kla!
Traha un rutina ku na bo ora di kome, bo ta kome rustig.
Laga tur strès i hansha un banda pa un ratu. Awor aki ta bo ora di chill sinta kome.
3# Bo no ta kome sufisiente nutriente
Hopi biaha nos tin tendensha di mará nos mes na
mes dieta òf kumindanan pa demasiado tempu.
I sin sa, nos ta stroba nos mes di haña sufisiente di sierto
nutriente paso nos no ta varia.
I ora bo kurpa falta nutriente, e tin tendensha di keda dunabo señal pa
kome mas.
Pues purba kome mas variedat di kuminda. I kambia e variedat kada bes.
Ta e manera mas fasil pa garantisá ku bo ta haña tur nutriente nesesario.
Otro Faktor
Tin mas faktor ku por pone kubo ta keda ku hamber. Esaki ta bat djis 3 di nan.
Si bo ta den bo tempu di BMS support,
kòrda ku bo por laga nos sa libremente si bo ta keda ku hamber,
pa nos yudabo yega na e miho solushon den bo kaso spesifiko.
BMS team.
E-mail: info@bibamassalu.com


text:
Kralendijk – Gobièrnu di Boneiru ta konsehá komunidat pa no usa lechi di puiru di e marka Similic. Ta trata spesífikamente lechi di puiru di e marka Similac ku number di produkshon ku ta kuminsá ku 22 te ku 37. Tur hende ku a kumpra e lechi aki por hiba esaki bèk kaminda a kumpr’é.
Gobièrnu di Boneiru resien a haña informashon ku e lechi di e marka Similac por ta kontaminá i ku ta bende esaki tambe na Boneiru. Riba petishon di departamento di Salubridat Públiko inspektornan di direktorado di Supervishon i Mantenshon di lei a hasi un investigashon. For di e investigashon aki a sali na kla ku e lechi di puiru di beibi a keda bendé na Boneiru. Mientrastantu supermerkadonan a saka e produkto aki for di surtido.
Riba e imágen ta mustra unda por haña e number di produkshon.


text: KRALENDIJK – Djasabra tras di lomba “Tourism Corporation Bonaire” (TCB) i Departamentu di Salubridat Públiko di Entidat Públiko Boneiru, a uni pa krea “Taste of Bonaire Healthy Edition”. E aktividat manera ta e kustumber a keda organisá den Parke Wilhelmina kaminda tin ambiente di músika di diferente agrupashon musikal. Un kantidat di stènt pa bende kos di kome i bebe saludabel durante e anochi di e aktividat. Tur bia e aktividat di “Taste of Bonaire” tin un tema i e biaha aki tabata “Salubridat”. Algu spesial i diferente ku tabatin djasabra último durante e aktividat di “Taste of Bonaire”, tabata un sekshon di “Zumba”. Guia di e sekshon di Zumba tabata na enkargo di Jursten Trinidad di “Dance And More”. E kombinashon di foto ta duna un bista kon ambiente tabata e anochi den e área di Parke Wilhelmina.


text:
ORANJESTAD- 18 augustus 2021. Segun resumen di awe 77 persona a recupera y un total di 110 caso nobo di COVID-19 a keda registra cual 8 ta turista y 102 ta residente. E cifranan aki ta representa un 'Positivity rate' bou di nos residentenan di 27%. Cantidad di casonan activo di COVID-19 pa awe ta 1076 y cantidad di fayecidonan relaciona cu COVID-19 ta 121 persona.
Datos di COVID ta ilustra subida di casonan nobo cu un average semanal di 111 caso pa dia y un average di 'positivity rate' semanal di 27% pa dia.
Tin actualmente 70 persona interna cu COVID di cual 9 ta den ICU na Aruba, 13 den ICU na Colombia, 46 riba piso general na Aruba y 2 riba piso di maternidad na Aruba. Di esnan interna den hospital na Aruba 18% ta vacuna cu uno of mas vacuna y 82% no tin ningun vacuna. Den ICU na Aruba di 9 persona interna 1 persona ta vacuna y 8 no ta vacuna


text:
Pa motibu di covid-19 den ‘Tijdelijke wet verkiezingen covid-19’ (Lei temporal elekshon covid-19) a tuma algun medida pa laga elekshon pa Tweede Kamer kana mas seif posibel. E medidanan ta konta pa henter Hulanda, ke men pa entidat públiko di Boneiru, Sint Eustatius i Saba tambe.
Den e situashon epidimiológiko aktual kisas e medidanan ta mustra pisá. Pasó kontagio na Hulanda Karibense ta abou. E meta ta pa mantené esaki asina. Komo e vírùs ta impredisibel, muta i ta plama rápido, ta nesesario pa tuma e medidanan preventivo aki pa organisá e elekshon. Asina huntu nos ta pèrkurá pa tur hende vota mas seif posibel.
Bo ta risibí informashon tokante kòntròl di salú na kas. Si bo kontestá un di e preguntanan aki ku ‘si’ no bai urna pero vota pa medio di un apoderashon.
Bisti un tapaboka den e urna, na entrada desinfektá bo mannan i tene 1.5 meter di distansia for di otronan.
Ademas lo tuma diferente medida den e urnanan manera:
• Pone un pantaya di protekshon entre e miembronan di e urna i e votadónan.
• Limpiesa regular di e kasitanan di votashon.
• Kada votadó ta usa un pòtlot kòrá limpi pa e por yena su lista di vota.
• Ta kontrolá salú di kada miembro di e urna promé nan inisiá ku trabou.
Nan tambe lo bisti un tapaboka.


text:
…A presentá e kampaña nobo “Siéntelo Por Ti Mismo” durantee feria turístiko anual ANATO…
WILLEMSTAD- 27 di mart 2019 – Kòrsou a partisipá na e di 38 edishon di ‘Vitrina Turística ANATO’ i a hala hopi atenshon ku su kampaña vibrante: Feel It For Yourself, stimulando mayorista- i aerolíneanan pa bende Kòrsou komo destinashon turístiko.
Colombia ta un merkado importante pa Kòrsou i a presta satisfaktoriamente komo e terser merkado mas importante na 2018 registrando 23.593 bishitante ekivalente na un kresementu di 38% kompará ku e aña anterior. Antó tin mas notisia! Kòrsou lo tin 13 buelo semanal for di Bogotá entrante medio aprel. Ta trata di e buelonan ku Avianca i awor ta bini aserka e buelonan ku Wingo entrante 11 di aprel próksimo.
E miembronan di e delegashon di Kòrsou a tene diferente reunion i a negoshá mas oportunidat pa oumentá e tráfiko pa Kòrsou ku mayoristanan, agentenan di biahe, aerolíneanan i kompanianan ku ta traha pakete pa gruponan bishitá un destinashon. CTB ta gradisí e tim di Kòrsou pa nan partisipashon aktivo durante di e feria. Ta trata di e siguiente partnernan; Acoya Curaçao Resort, Avila Beach Hotel, Hector Suites, Hilton Curaçao, Lions Dive & Beach Resort Curaçao, Kunuku Aqua Resort, Kura Hulanda Curaçao, Livingstone Jan Thiel Resort, Oasis Coral Estate Beach, Dive & Wellness Resort, Papagayo Curaçao, Renaissance Curaçao Resort & Casino, Santa Barbara Beach & Golf Resort, Sunscape Curaçao Resort Spa & Casino, Fiesta Tours, Elite Taxi Services, Rumba Tours, CHATA, Curaçao Airport Partners, Curaçao Airport Holding i CINEX. CTB ta antisipá mas negoshi i tráfiko for di Colombia pa Kòrsou komo resultado di e eksitoso partisipashon di Kòrsou na ‘Vitrina Turística ANATO’ 2019.


text:
Den bon kolaborashon ku Kuerpo Polisial Aruba
E barku di marina Zr.Ms. Friesland resientemente a obligá un boto piskadó Venezolano sospechoso pa stòp riba laman ganchu. E kontakto a keda deskubrí pa un avion marítimo di patruya di Wardakosta Merikano. E boto piskadó tabata riba un ruta konosí pa kontrabanda despues di kua Friesland a keda aktivá. Ku e barku rápido di interseptashon, e FRISC, ku a bordo un ekipo kombiná di tripulantenan di e barku i Wardakosta Merikano e boto piskadó a keda persiguí. Rápidamente e boto a keda urgí pa stòp. Na yegada di e FRISC den serkania di e boto, esaki a kuminsá senk. Riba esaki mes ora a aktua pa trese e pasaheronan a bordo di Friesland. E tripulashon di Friesland a ehersé tur intento pa mantené e boto piskadó riba awa, pa asina por kontrola esaki pa kontrabanda.E boto sospechoso a keda di tou pa Zr.Ms. Friesland i hibá Aruba kaminda a entregá esaki na Wardakosta su punto di sosten na Aruba, pa hasi mas investigashon. Pa motibu ku e boto tabata parsialmente bou di awa, e ekipo di buseo di Kuerpo Polisial di Aruba ((KPA) a hisa e boto ku nan rekursonan disponibel pa asina por a listra esaki. Durante e listramentu di e boto hasí pa un ekipo di e punto di sosten di Wardakosta na Aruba, un gran kantidat di pakete ku probablemente droga, a ser hañá. E seis personanan ku nashonalidat Venezolano i e paketenan a keda entregána e ‘unit georganiseerde criminaliteit’ di KPA pa hasi mas investigashon den e kaso akí.


text:
ORANJESTAD – E impacto di e lockdown pa Aruba manera anuncia, lo ta “hopi tenso cu consecuencianan catastrofico pa nos turismo, economia, labor y finanzas publico”, asina minister di Turismo Dangui Oduber a indica na noticiacla.com diamars. E mandatario ta referi na e cantidad di aeroliña cu lo stop di ‘trece’ turista pa nos isla. Trece, pasobra e aeroliñanan lo sigui bula (ferry in y sali cu pasahero) te ora logra saca tur nan pasaheronan for di Aruba.
AMERICAN AIRLINES
E sla mas duro, lo bin di p.e. American Airlines, cu ta stop di bula diadomingo awor te cu 6 di mei proximo. Pues esey ta traduci na 6 siman cancelando mas di 200 buelo di turista pa Aruba. E ta e unico aeroliña (te awor) cu a anuncia cu ta suspende su itinerario pa un periodo asina largo. E otro aeroliñanan no tabata asina ‘concreto’ y a bisa solamente cu nan lo suspende nan buelonan ‘te proximo aviso’. Pues no ta sigur si nan ta reanuda nan buelonan ora cu e lockdown vence (31 di maart 2020) of lo sigui e paso di American Airlines.
SIGUI BULA
Mientras cu gobierno a anuncia e lockdown entrante 17 di maart 2020, mayoria di e aeroliñanan lo cuminsa para nan operacion completo for di diadomingo entrante. Di awor pa e fechanan en cuestion, nan lo ‘ferry in’ e buelonan (esta bula bin Aruba bashi). E ta varia pa cada aeroliña. Entre nan, United Airlines ta suspende su buelo dia 24 di maart te 3 di mei 2020. Delta lo cancela entrante 27 di maart te 1 di april 2020, y Jetblue a cancela tur su otro buelonan te 31 di maart 2020, aunke riba nan portal ta bisa cu ta cancela e buelonan pa Aruba ‘te proximo aviso’. Southwest su ultimo buelo ta 24 di maart 2020. WestJet ta cancela su buelonan dia 22 di maart 2020 pa un periodo di 30 dia, y SLM ta suspende su buelonan di 18 di maart 2020 te proximo aviso. KLM y TUI lo sigui bula normal, aunke ta depende di e pasaheronan nan nacionalidad, ya cu no por bula cu e pasaheronan no residente pa 2 siman. Aruba Airlines a suspende tur buelo pa y for di Aruba te proximo aviso. Avianca ta cancela buelonan di mainta entre maart 22 y april 30, 2020. E buelonan di atardi lo continua, aunke mester bisa cu e buelonan pa Colombia ta cancela.
TRISTO Y FORZA
Riba pregunta di noticiacla, e mandatario di turismo a mustra cu e situacion “ta haci nos tristo pero na mes momento duna nos forza, curashi, energia y determinacion pa yuda e pais aki”. Ta conta cu e institucionnan financiero por yuda mitiga e situacion door di ofrece alivio financiero na nan clientenan cu lo keda afecta, y tambe di parti di gobierno, cu ta planea pa ofrece cierto pakete di estimulo. Loke ta sigur, e situacion den e proximo dos lunanan lo trece su retonan grandi. Y mientras cu Aruba lo por supera e virus y contene esaki, e efectonan economico nos lo sinti nan di un forma of otro.


text:
Herensia Kultural
Herensha kultural
“Herensha ta un di e maneranan den kua, gradualmente, un nashon ta konstruí un sorto di memoria sosial kolektivo pa su mes” (for di Stuart Hall, 1999: Who’s Heritage?). Esaki ta e kaso spesialmente ku paisnan Karibense manera Kòrsou, ku un historia largu di kolonisashon, sklabitut i migrashon. E herensha kultural ta inkluí ophetonan kultural i e memoria kolektivo di un komunidat, komo fuente esensial di su historia i kultura, partikularmente su identidat.
Material i inmaterial
Den e konteksto aki e distinshon entre herensha kultural material i inmaterial ta bira mas kla. Herensha material ta konkreto i visibel i ta inkluí opheto i instrumento, edifisio, paisahe, konstrukshon, símbolo i dokumento karakterístiko pa e moda di biba i fase históriko di un komunidat.
Herensha kultural ta inkluí tur fuente intelektual, emoshonal i spiritual di historia i kultura di un komunidat, su relashon ku naturalesa i desaroyo di su identidat. Herensha kultural ta kontené den e lenga(nan), orientashon, historia, religion i kustumbernan di un komunidat.
Nos herensha kultural
Nos herensha kultural ta e resultado di fragmento di kultura di personanan ken a yega riba nos isla 5000 aña pasá i despues di Europa, Afrika, Asia i di otro partinan di Karibe.


text:
E posishon di Supervisor ta un di esnan más difísil den un organisashon. Di un banda nos tin ku dil ku e trahadónan, i di otro banda nos tin nos shèf tambe ku ta eksigí nos atenshon. P'esei ta hopi importante pa bo ta na altura di e prinsipionan di maneho den un kompania. Asina bo por enfrentá e retonan di tur dia hopi mas mihó.
Si bo ke profundisá bo konosementu di e proseso di maneho i dunamentu di guia na otro trahadó, anto esaki ta e kurso pa bo. Saliendo for di e konosementu ku bo tin kaba di e materia, nos ta sigui amplia riba diferente tópiko nobo. Di un banda lo trata diferente teoria tokante maneho general i maneho di personal, na otro banda den grupo nos lo praktiká e diferente táktikanan pa bo implementá e konosimentu atkerí den bo área di trabou. Tambe nos lo dunabo un introdukshon den nos leinan laboral i nos lo praktiká ku entre otro trahamentu di skèdjùl pa bo trahadónan. Lo tin hopi espasio pa interkambio di opinion i nos lo trata diferente pregunta práktiko ku e kursistanan lo trese dilanti durante e kurso.


text:
ORANJESTAD – Den un ambiente hopi ameno Minister Maduro hunto cu Comision Celebracion Dianan Nacional a reuni cu lidernan di grupo pa por contesta tur nan pregunta relaciona cu e parada nacional di Luz.
Presente na e reunion tabata te’y lider di Empire, Majestic, Infinty, Dushi, Pink for Life y Royal Carnival Group. Minister Maduro a duna un splicacion amplio kico ta e meta di e parada y pakico ta organisa un parada nacional. E parada ta wordo organisa pa CCDN como meta pa yuda e gruponan y bandanan musical recauda fondo pa carnaval 2023. E parada aki ta pa yuda pueblo kita e miedo y drenta bek e normalidad y celebra cu nos tin bida y drenta e luna cultural maart 2022.
Segun e lidernan di grupo cu nan participantenan tin hopi animo pa celebra un biaha mas den un parada. Bandanan cu ta lo ta presente den e parada ta: D’licious, NBO, Upgrade Music & Jeon, Youth Xtreme, Le Groove y Buleria.
Minister di Cultura a gradici SMAC pa e cooperacion pa por a haya e gruponan di carnaval hunto y tambe Stichting Musica cu a duna su contribucion pa cu e contactonan cu e bandanan di carnaval.
Invitacion ta keda na nos comunidad pa ban apoya e gruponan, brinda nan bo sosten y participa sea aden of na banda diasabra 26 di februari 2022. Parada ta sali 8’or di anochi for di Aruba Entertainment center y ta termina dilanti ex DOW pa 2’or di marduga.


text:
KRALENDIJK – Riba nos pregunta na sr. Maikel Janga di Fundashon Kompleho Deportivo Jorge Nicolaas relashoná ku e krítikanan ku a bin na publisidat ku sporthal ta sushi, e la bisa promé ku yega na e punto, e ke elaborá riba e historia kòrtiku tokante esaki pa yega na e kulminashon, esaki pa tur hende komprondé kiko ta pasando.
Loke ku a pasa, di akuerdo ku sr. Janga, manera tur hende sa ku nos sporthal ta ser usá durante dia pa sigur tres skol ku tin areglo ku e fundashon ku ta manehá e spòrthal.
Nan ta paga “vergoeding” pa hasi uso di e spòrthal i despues di orario di skol tin sierto otro aktividatnan manera entre otro biar, vòlibòl, futsal etc.
Pa e asuntu di skol tabatin un persona ku lo mester sòru pa limpiesa di e edifisio promé i despues ku e keda usá dor di skolnan, pero debí na e krisis di koronavirùs, mester a stop e servisionan di e persona aki, ya ku no tin entrada i fundashon tampoko no tin entrada pa paga e persona aki.
Aparte di esei tambe tin un beheerder ku ta mas bien pa mantenshon etc.
A kumbiní ku e beheerder ku aktualmente debí na e situashon di koronavirùs, e lo tin di sòru pa mantené un ke otro.
Banda di esei tambe, no tabatin masha kos di hasi pasó tur hende sa ku un di e reglanan tabata ku no por a hasi deporte.
Esei tabata e promé.
Konsientemente siman pasá e fundashon a keda aserká pa un persona pa uso di e sporthal, loke a tuma lugá djaweps i djabièrnè.
Debí ku sa ku skol ta bai kuminsá, a palabra ku e Beheerder ku mester sòru di hasi limpiesa.
A keda kumbiní ku lo hasi esei djadumingu.
Di mes e lo a sòru pa hasi e lugá limpi.
Loke a pasa ta, ku djadumingu ora e beheerder a bai pa hasi limpiesa, e la “Blow”e lugá i momentu ku e la finalisá esaki, e la bai baño pa hasi su nesesidat.
Momentu ku e la bai flùsh, a ripará ku no tin awa.
E la bai kontrolá un ke otro i a konstatá ku tabatin limpiesa ku ‘loader’ patras di e edifisio, i e hende ku a hasi e limpiesa ei lo mester a kibra e pipa di awa i dobla esaki i lage para asina sin avisá ningun hende na sporthal ku e pipa ta kibrá.
Komo ku tabata djadumingu mester a warda djaluna pa solushoná e problema.
Segun sr. Janga mas aleu, lo tabata na su lugá pa informá kiko a pasa i no kore bai media pa hasi un Vruminga un Baka.
Ta esei ta lokual ku a pasa.
Ta konsiente ku ta den temporada di hopi bientu ku hopi stòf i mester limpia e lugá, pero si e beheerder no a bai hasi uso di baño i konstatá ku no tin awa, no tabata sa ku e pipa tabata kibrá i ku no tabatin awa.
Esei tabata e problema ku tabatin, e loke ku a pasa i promé ku a aserká doño di kurpa a opta pa aserká prensa.
Mas eleu riba nos pregunta, sr. Janga a duna di konosé ku nan a haña bon koperashon di Liseo Boneriano ku a bini ku nan hendenan i yuda hasi e lugá limpi.
Djaluna mes e otro skolnan a hasi uso normal di e sporthal.
Ta bon pa bisa tambe ku e dianan aki tin bastante bientu, tur hende sa ku sporthal no tin èrko, mester habri lugá pues pa ventilashon di aire i hopi tera ta drenta.


text:
ORANJESTAD, Aruba – E participantenan di Good4theNeighborhood Building Entrepreneurs a caba di completa nan segundo siman y awor ta drentando e ultimo dianan di e projecto.
E siman aki nan lo enfoca pa completa e projecto y traha riba cada rekisito pa asina dia 5 di Augustus nan por presenta nan producto final na e communidad di Aruba. Tur team lo tin un Pop up stand riba e parkeer plaats di La Linda den caya G.F. Betico Croes. E team nan lo ta ofreciendo nan producto na e pueblo di Aruba for di 10:00 di mainta te cu 3:00 di atardi y despues nos lo pasa pa e parti oficial unda cu nos lo saca e ganadornan di e projecto di Good4theNeighborhood Building Entrepreneurs.
Durante e segundo siman e participantenan a haya varios presentacion di comerciantenan den nos comunidad cu a comparti nan experiencia y conosemento cu nan. Jimmy Douglas y Arnaldo Maduro di The Mancave Barbershop a presenta e Elevator Pitch . Edward Erasmus a siñanan con pa pone un budget den otro. Lay Hing Yee a mustra e participantenan e importancia di structuranan di gasto y ganashi. Rafeli Croes di KVK tambe a hasi su presentacion y tur e team nan participante a pasa den e tramite di habri nan propio negoshi. Jessica Posner di Aruba Aloe a duna varios ehempel di packaging y merchandising.
Y por ultimo e studiantenan a hasi nan loan pitch na e huradonan cu mester a aproba nan peticion pa un financiamento pa asina nan por logra completa nan producto pa diasabra venidero.
Un invitacion cordial ta bai pa henter e comunidad di Aruba pa bin sostene nos participantenan di G4N diasabra awor for di nan pop up stand den caya G.F Betico Croes .


text:
E cientifico cu a gana e careda pa entrega e prome vacuna contra coronavirus a bisa cu hende por ta sigur cu e vacuna ta sigur y cu tecnologia patras di dje lo wordo usa pa combati otro malesa global: cancer.
Ozlem Tureci, cofundadora di compania Aleman BioNTech cu su casa a bisa cu ta trahando di forma pa probecha cu e sistema inmunologico di e curpa pa combati tumor ora cu e vrius a cuminsa infecta na China.
Durante e training, e pareha a dicidi aplica e tecnologia cu tabata usa pa investoga durante dos decada, e otro menasa aki. Den 11 luna, Inglatera a autorisa e uso di vacuna ARNm cu BioNTech a desaroya cu farmaceutico Pfizer.
“Ta bal la pena tuma decision audace y confia cu tin un ekipo extraordinario, por resolve cualkier problema y obstaculo cu presenta na tempo real”, Tureci a bisa Associated Press.
Desafio pa e compania chikito cu sede na Mainz a bisa cu no a lansa e producto na mercado, tabata realisa training clinico cu gran escala na diferente region pa amplia e proceso di fabricacion pa satisface e demanda global. Hunto cu Pfizer, e compania a conta cu yudansa di Fosun Pharma na China pa incorpora activo, capacidad y presencia geografico cu no tabatin.
E conhuntamente cu su casa, director ehecutivo di BioNTech, Ugur Sahin, a siña hunto cu colega e importancia di cooperacion y colaboracion na nivel internacional. Tureci, kende a nace na Alemania a bisa cu personal ta conta cu 60 pais, organismo di supervision medico for di principio pa siguransa cu e tipo nobo di vacuna por pasa reguladornan.
Na medio di e susto di Europa pa vacuna AstraZeneca, Tureci a descarta e idea di cu esnan cu ta competi pa desaroya e vacuna haci tur lo posibel.
“Ta existi un proceso rigido y proceso no ta stop despues di cu aproba un vacuna. Awo rond henter mundo, e reguladornan a usa sistema di informe pa detecta y evalua cualkier observacion realisa cu nos y otro vacuna”, el a bisa.
Tureci a informa cu e hunto cu colega a ricibi e vacuna BioNTech. Na medido cu e perfil di compania a crece durante pandemia tambe a duna balor, proporciona cu fondo di compania cu por usa pa sigui obhetivo original di desayoa un hermen contra cancer.
E vacuna fabrica BioNTech – Pfizer a usa ARN mensahero o ARNm pa hiba instruccion pa e curpa humano produci proteina cu lo prepara pa ataca e virus specificamente. E mesun principio cu por aplica pa e sistema inmunologico confronta e tumornan.
Tureci a bisa cu e ta dificil pa predeci e desaroyo inovador, pero ta spera cu lo dura algun aña, tambe cu nan tin nan mesun vacuna contra cancer, un luga unda por ofrece na persona.
Pa awo, Tureci y Sahin ta purbando di garantisa cu entrega tur vacuna na gobiernonan cu a pidi pa nan y vacuna lo duna un reaccion efectibo na cualkier mutacion nobo di e virus.


text:
Entrevista ku artista Boneriano Ir-Sais. (Part2)
Mas alew Ir-Sais a konta nos proyekto ku e ta hasiendo na Boneiru pa Boneiru kaminda e ta pidi partispashon di tur gremio na Boneiru.
Entrevista ku artista Boneriano Ir-Sais. (Part1)
Mas aleW Ir-Sais a konta nos proyekto ku e ta hasiendo na Boneiru pa Boneiru kaminda e ta pidi partispashon di tur gremio na Boneiru.
Konrad splikando e islanan venesolano Los Roques’,
Den entrevista ku nos a kombersa ku e arkeologo Sr Konrad Antczak ela splika investigashon ku ela hasi na e islanan venesolano ‘los roques’,… kaminda
Al Catalfumbo imigrante ku mas di 40 aña residensia na boneiru ku amor pa su kultura tambe ta kere ku mester mantene buriku den nos
Buriko Dokumental 2
Alvin Obersi ku huntu ku su ruman michael a krese ku buriku na boneiru tambe a mira e importansia pa mustra e berdat di buriku
Buriko Dokumental 1
Na presentashon di e dokumental di buriku nos a kombersa ku vice presidente di ‘bonaire donkey protection league foundation’ Michael Obersi kende a konta nos


text:
Un movemento nacional pa Sinergia Civico!
Coordinadornan HopeAruba
TOCANTE NOS
HopeAruba - E Movemento
Un movemento nacional pa Sinergia Civico. E abreviacion H.O.P.E. ta para pa e palabranan: Honor, Oportunidad, Productividad y Excelencia. E ta trata di ciudadanonan Honorabel, cu ta haci uzo di cada Oportunidad pa haci bon, cu ta Productivo pa e bienestar di nos nacion y cu tin un standard di Excelencia den tur cos cu nan haci.
HopeAruba ta un plataforma civico funda pa trece cambio riba nos isla pa medio di dialogo y contribucion personal cu lo hiba na ‘solucionnan colectivo’ cu lo duna vision, structura y accionnan practico pa e bienestar di nos pais.
Funda pa Lisette M. Malmberg, un Empresario local, Lider Spiritual y Activista Social Arubano, hunto cu un grupo di ciudadanonan cu no tin un cargo politico. E grupo aki a bini hunto pa mira con nan por yuda trece transformacion national. E prome cos cu nan a realiza ta cu prosperidad berdadero ta mas cu material.
Prosperidad pleno ta caracteriza den 5 area:
-
Relacional,
-
Fisico,
-
Emocional/Mental,
-
Spiritual y
-
Financiero.
Basa riba e definicion di prosperidad aki, HopeAruba lo desaroya iniciativanan riba un plataforma colaborativo. E logronan lo wordo midi den cinco Area di Exito: Individual, Famia, Comunidad, Nacion y Balornan.
Retonan social
Nos pais a prospera den hopi sentido, desafortunadamente e prosperidad aki no a wordo bon maneha of balansa y tin mas retonan social cu nunca, manera divorcio, violencia domestico, maltrato di mucha, adiccion na substancia, un tasa de abandono escolar di scol secundario halto entre nos hobennan, crimen, etc.
Nos debenan nacional, nos debenan personal, tur e cosnan aki ta hoga nos potencial, nos bos. Sin cu nos ripara, nos nacion ta bayendo den un rumbo. Esaki ta e rumbo cu ta bay hiba nos na prosperidad? Nos tur tin un bos, nos tur lo biba cu e resultadonan di nos accion of inaccion. P’esey, un plataforma civico.
Un plataforma di colaboracion
Si nos crea un plataforma caminda hendenan ta sinti nan mes sigur cu nan por participa, duna nan ideanan caminda nan strategianan ta bon bini, nos na HopeAruba ta kere cu nos por crea un futuro diferente. Semper den historia di mundo ora cambionan social impactante a tuma luga, tawatin un grupo di hende cu a bini hunto y a bisa; ‘nos por trece e cambio cu nos ta desea di mira.'
Nos tin cu lanta den un diferente plataforma. Nos no por sigui haci e mesun cosnan cu semper nos a haci y spera un diferente resultado. Nos cada un mester tuma nos parti, nos responsabilidad.
Parti di e vision di HopeAruba cu ya a bira un realidad ta e Centro di Rehabilitacion - Cas Speransa Nobo, cu recientemente a habri su portanan na Alto Vista. E iniciativa aki ta un prome fruta di e plataforma colaborativo di HopeAruba Movemento.
E Movemento ta wordo carga dor di dos pilar importante:
Pilar 1: Negoshinan y empresanan social, kende nan ganashi ta bay pa sostene proyectonan social, e.g. Goshen Sustainable Development Corporation VBA.
Pilar 2: HopeAruba Fundacion Restauracion – e organisacion atravez di cual proyectonan social por wordo realiza den un forma colaborativo cu partnernan local y internacional, manera e caso cu Cas Speransa Nobo.
Invitacion pa sinergia
Nos kier invitabo pa uni bo mes na e plataforma colaborativo aki. Uniendo bo mes na e Movemento HopeAruba, abo hunto cu tur otro “Embahador di HOPE”, lo tin un bos pa expresa bo ideanan, preocupacionnan y sugerencianan.
Solamente den e tipo di sinergia aki - Hunto como UN Famia HopeAruba - nos lo yega na e ‘formacion di solucionnan colectivo’ cu ta sano, fuerte y crea door di ciudadano pa beneficia cada ciudadano – individual y colectivo, y asina ta contribuyentenan na e progreso di nos nacion.
Si bo ta comparti e vision aki, e lo hiba bo na:
1. Transformacion personal;
2. Progreso den e bienestar di bo famia;
3. Un sentido di union y colaboracion den nos comunidad;
4. Prosperidad den tur area di nos nacion y
5. Un lenguahe comun di balornan cu ta identifica nos como yiunan di e tera aki.
Coordinators HopeAruba
Projectonan Social
Cas Speransa Nobo
Goshen Aruba
Connecta cu HopeAruba


text:
Sra. Jenny Martijn casa di âPauâ diamars mainta ta informa via un mensahe di voz cu e telefon satelite cu Pau mester tabata tin riba e boto cu ningun hende por a haya y aparantemente Pau tabata tine den su paña den un ziplock algo asina.
Pero via e telefoon su number diamars marduga a track e number y a haya cu e telefoon ta pega den un mangel/costa di ariba Colombia, y ta un luga hopi grandi mes, cu ta tres biaha Aruba. NO tin un punto specifico unda e GPS ta mustra. Y via di GPS por a tuma nota cu e ta move na un curpa humano. For di marduga famia a yama amistad, Kustwacht, Minister di husticia y a logra haya entrada di tres persona y autoridad Colombiano a duna ok cu nan por yega costa Colombiano sin ta ilegal. Te hasta autoridad Colombiano a keda dirigi pa e sitio.


text:
Área di desaster na Louisiana.
Por lo ménos 5 hende a hoga debí na e inundashonnan na e estado merikano Louisiana. Mester a reskatá sigur 20.000 persona den áreanan inundá. Tin inundashonnan fuerte na e parti sùit di Louisiana. Sigun gobernador John Bel Edwards mester a reskatá personanan den outo, kasnan i hospital. E inundashonnan ta resultado di áwaseru fuerte. E áwaseru a pasa bai i maske solo a sali, ainda e nivel di awa por subi. Presidente Barack Obama a deklará e área komo zona di desaster. Na mart di aña aki tambe tabatin inundashon na Lousiana. Esaki a resultá den 4 persona ku a hoga i míles di kas ku a sufri daño.


text:
ORANJESTAD - Den nomber di nos research partner - Business IQ y F.T.A - Federacion di Trahadornan Aruba nos kier a gradici bo pa a participa den e encuesta recein tocante sindicalismo na Aruba. Alavez nos kier a felicita e ganadora sr. Henry Brito cu a gana e Apple Series 7. Nos ta contento cu boso participacion. Un biaha mas, masha danki y pabien.
ORANJESTAD - Awe merdia Federacion di Trahadornan di Aruba (FTA) y Boticanan di Servicio a firma nan di dos contrato colectivo di trabao (CAO). Den e acuerdo aki e enfoke principal tawata fortificacion di e poder di compra di e empleado, cual a resulta den tanto un aumento porcentual di salario pa e duracion di e acuerdo como tambe un ahuste na e structura di salario, ampliando esaki pa asina tin mas espacio pa crece. Ademas a acorda un aumento anual di e bonus di fin di aña como tambe e dianan di vakantie. E CAO tin un duracion di 4 aña.
ORANJESTAD – Recientemente Aruba Airport Authority N.V. (AAA) a organisa su di tres “Spotter’s Day”. Desde 2018, Aeropuerto di Aruba a reconoce cu tin un interes grandi pa “plane spotting” na nos isla. Mas y mas spotter ta ‘tag’ Aeropuerto di Aruba den nan potret y pa e motibo ey, na 2018, a tuma luga e prome “Spotter’s Day”. Debi na e interes grandi ricibi, a dicidi cu “Spotter’s Day” lo bira un evento anual pa Aeropuerto di Aruba. Despues di dos aña ausente, e aña ‘ki a invita tur spotters pa asina aplica pa participa na Spotters Day.
ORANJESTAD - E asosacion conoci como Aruba Timeshare Association (ASA) su iniciativa di entrenamiento rond e isla, presenta pa CHTA Education Foundation, a haya un sorpresa riba recientemente ora cu pa medio di Tom Pas cu a pasa un rato pa combersa cu e 24 supervisornan. Pas tabata gerente di Education Foundation entre 2002 cu 2013 y ta pasiona riba su desaroyo personal y yuda otro hende haya un chens pa mehora nan bida profesional.
ORANJESTAD – Segun e ultimo encuesta di Noticiacla na luna di augustus di e aña aki, Aruba tabata dividi riba e tema di matrimonio di mesun sexo. Por lo menos entre e 850 personanan cu a participa den e encuesta. Y entre esnan cu tabata pro pa cambia e ley pa permiti matrimonio di mesun sexo, e grupo mas grandi tabata kier pa esaki sosode pa medio di un referendum. Interesante ta cu den e encuesta aki, e participacion di hende muher tabata mas cu e ser masculino, reparti 54% contra 46%. Un 1% tabata registra como ‘otro’.
ORANJESTAD - Evert Bongers, autor di varios publicacion tocante historia di Aruba manera e.o. ‘Augustus scur’ y ‘De kolibrie op de rots: En meer over de geschiedenis van Aruba’ a publica awor su buki titula ‘Goudkoorts! En meer over de geschiedenis van Aruba’. Directora di Biblioteca Nacional Aruba a ricibi algun ehemplar for di sr. Evert Bongers pa e coleccion nacional como tambe e coleccion di biblioteca publico. Pronto por consulta of lesa e buki aki na biblioteca.
ORANJESTAD - Diasabra 3 di december ultimo tabata e dia special rond mundo pa pone atencion na e Persona cu Limitacion. E aña aki atrobe Departamento di Asunto Social a para keto riba e dia pa reflexiona riba e bida di e persona cu ta biba cu un limitacion na Aruba. E tema di Nacionnan Uni pa 2022 ta “Solucionnan transformativo pa desaroyo incluso: E rol di innovacion pa fomenta un mundo accesibel y husto (Transformative solutions for inclusive development: The role of innovation in fueling an accessible and equitable world) ”.